«Таҙа ихата» акцияһы\nӨфөнөң Блюхер урамында урынлашҡан йорт ихаталары сүп-сарҙан таҙартылды. Уны Бөтә Рәсәй халыҡ фронтының Башҡортостан төбәк штабы ағзалары һәм «Юность» үҫмерҙәр клубы тәрбиәләнеүселәре ойошторҙо.\nЭкологик өмәлә ҡатнашыусы һәр кем тирә-яҡты тәртипкә килтереүгә үҙ өлөшөн индерергә тырышты. Кемдер ҡулына һепертке, икенселәре тырма алып, дәррәү эшкә тотондо. Бер-нисә йорт эргәһендәге сүп-сар тиҙ арала йыйып алынды. Ойоштороусылар әйтеүенсә, ҡыҙҙар һәм егеттәр йәйге каникулдарында бик күп файҙалы эштәр башҡарып та өлгөргән.\nӨмә барышында ирекмәндәр үҙенсәлекле эксперимент та уҙғарыфп ҡарай. Улар сүп-сар һауыты булмаған урындарҙа үҙҙәре ҡағыҙ ҡумталар эшләп ҡуйҙы. Бер нисә аҙнанан малай-ҡыҙҙар урында йәшәүселәрҙең ҡумталарҙы нисек файҙаланыуын тикшерәсәк.\nИлдар Бикбаев, Бөтә Рәсәй халыҡ фронтының Башҡортостан төбәк штабы ағзаһы: «Әле был акция сиктәрендә тәүге өмә. Ихаталарҙы таҙартыуға бөтә ҡала, район халҡын йәлеп итеү ҡаралған. Акцияла үҫмерҙәр генә түгел, теләгән һәр кем ҡатнаша ала. Ҡыҙҙар һәм малайҙарҙың йәйге ялдары файҙалы үтеүе һөйөндөрә».


Республика халҡы дауаханала һәм мәктәптә бешерелгән аҙыҡтың фотоһын Instagram сайтына ҡуя ала — Дөйөм Рәсәй халыҡ фронты // Йәмғиәт | новости башинформ.рф\nРеспублика халҡы дауаханала һәм мәктәптә бешерелгән аҙыҡтың фотоһын Instagram сайтына ҡуя ала — Дөйөм Рәсәй халыҡ фронты\n13:39, 7 мая 2015 Йәмғиәт\nРеспублика халҡы дауаханала һәм мәктәптә бешерелгән аҙыҡтың фотоһын Instagram сайтына ҡуя ала — Дөйөм Рәсәй халыҡ фронты Фото: Олег Яровиков\nӨФӨ, 2015 йыл, 7 май. /«Башинформ» мәғлүмәт агентлығы, Екатерина Соколова/.\nДөйөм Рәсәй халыҡ фронтының төбәк штабы Instagram социаль селтәрендә республика халҡынан дауаханала һәм мәктәптә бешерелгән аҙыҡтың фотоһүрәттәрен йыя. Баҫылған һүрәттәрҙе тикшереү социаль учреждениеларҙа туҡланыу системаһын яҡшыртырға мөмкинлек бирәсәк.\n«2014 йылда республикала социаль туҡланыуға 4,5 миллиард һумдан ашыу бүленгән», — тип һыҙыҡ өҫтөнә алды Дөйөм Рәсәй халыҡ фронтының төбәк штабы рәйестәше Эльвира Айытҡолова.\nДепутат фекеренсә, «йылдан-йыл дәүләт социаль өлкәгә күпләп аҡса йүнәлтә, ә халыҡтан һорау алыуҙан күренеүенсә, ошо хеҙмәттәр менән ҡәнәғәт булыусылар аҙ. Дауаханаларҙағы һәм мәктәптәрҙәге туҡланыу системаһында тәртип урынлаштырыу еңел түгел. Шуға күрә беҙгә йәмәғәтселектең һәм ошо хеҙмәттәр менән файҙаланыусыларҙың ярҙамы кәрәк».\nInstagram социаль селтәренә дауахана ризығы төшөрөлгән фотоны — #едабольницыРБ, мәктәптекен #едашколыРБ билдәһе менән ҡуйыу зарур. Дөйөм Рәсәй халыҡ фронтының Башҡортостандағы төбәк штабының рәсми бите — onf_rb.\nТеги: дөйөм рәсәй халыҡ фронты,социаль селтәр,социаль туҡланыу


26 октябрҙән Башҡортостан ҡышҡы ваҡытҡа күсә\nОшо көндән Рәсәйҙә ваҡытты яңыса иҫәпләү тәртибе ғәмәлгә инә. Росстандарт ойошмаһынан хәбәр итеүҙәренсә, урындағы ваҡыт менән төнгө икелә Рәсәй биләмәләрендә сәғәт телдәре бер сәғәткә артҡа күсерелә. Үҙгәреш Удмурт Республикаһы, Һамар һәм Кемеров өлкәләре, Камчатка крайы һәм Чукотка автономиялы округына ғына ҡағылмай. Байкал аръяғы крайы һәм Магадан өлкәһендә ваҡыт ике сәғәткә артҡа күсерелә.\nОшо йылдың 21 июлендә ҡабул ителгән 248-се Федераль законға ярашлы, был юлы ваҡытты күсереү илдә һуңғыһы тип иҫәпләнә һәм башҡаса ул үҙгәрмәй. Документҡа таянып, Рәсәйҙә сәғәт зоналары туғыҙҙан ун бергә тиклем арта. Был исемлектә Башҡортостан Пермь крайы, Ҡурған, Ырымбур, Свердловск, Төмән, Силәбе өлкәләре, Ханты-Манси һәм Ямал-Ненец автономиялы округтары менән бергә, Мәскәүҙе ике сәғәткә артта ҡалдырып, 4-се сәғәт зонаһына инә.


Саксония Ландтагының рәсми делегацияһы менән эшлекле осрашыу\n27 августа Башҡортостан Башлығы Рөстәм Хәмитов Саксония Ландтагының (Германия Федератив Республикаһы) рәсми делегацияһы менән осрашты. Делегацияның етәксеһе – Саксония парламенты ағзаһы, тирә-яҡ мөхит һәм ауыл хужалығы мәсьәләләре буйынса комитет рәйесе Себастиан Фишер.\nОсрашыуҙа Башҡортостан Республикаһы Дәүләт Йыйылышы – Ҡоролтай рәйесе Константин Толкачёв, министрлыҡ һәм ведомство етәкселәре ҡатнашты.\nЯҡтар төбәк-ара хеҙмәттәшлекте нығытыу һәм киңәйтеү юлдарын, берлектәге проекттарҙы тормошҡа ашырыу мөмкинлектәрен тикшерҙе.\nБашҡортостандың Германия менән тышҡы сауҙа әйләнеше йылдан-йыл арта: ғинуар-июнь йомғаҡтары буйынса ул былтырғы күрһәткестәрҙе уҙып киткән – 220 миллион долларға еткән, тип билдәләне Башҡортостан Башлығы. Германияға экспорт – 80 процентҡа, импорт дүрт тапҡырға артҡан.\n– Геосәйәси ҡатмарлыҡтарҙың үҙ-ара файҙалы хеҙмәттәшлекте нығытыу өсөн ҡаршылыҡ тыуҙырмауы беҙҙең өсөн бик мөһим. Беҙ Саксонияның ошо йәһәттән принципиаль позицияһын, һеҙҙең Рәсәй төбәктәре-партнерҙары менән бәйләнештәрҙе киңәйтергә ынтылыуығыҙҙы һәм беҙҙең илгә бизнес-миссияғыҙҙы әүҙем дауам итеүегеҙҙе юғары баһалайбыҙ, – тип һыҙыҡ өҫтөнә алды Рөстәм Хәмитов.\nТөбәк етәксеһе Башҡортостан менән Саксония алып барырға ниәтләгән берлектәге эшмәкәрлектең төп йүнәлештәрен билдәләне. Улар – машиналар эшләү, юғары технологиялар, химия сәнәғәте, ауыл хужалығы, тирә-яҡ мөхитте һаҡлау. Шулай уҡ фән, мәҙәниәт, йәштәр сәйәсәте, йәмәғәт башланғыстарын хуплау өлкәләрендә үҙ-ара эш итеү тураһында һүҙ бара.\nОсрашыу барышында Саксония Ландтагы фракциялары вәкилдәре төбәк-ара һәм парламент-ара хеҙмәттәшлекте үҫтереүҙең мөһимлеген билдәләне. Улар фекеренсә, эшлекле һәм мәҙәни бәйләнештәрҙе нығытыу, берлектәге проекттарҙы тормошҡа ашырыу Рәсәй Федерацияһы һәм Евросоюз араһында тыныс шарттарҙа сәйәсәт алып барырға, булған ауырлыҡтарҙы еңеп сығырға булышлыҡ итергә тейеш.\nРөстәм Хәмитов Саксония вәкилдәрен ШОС һәм БРИКС илдәре төбәктәренең дүртенсе бәләкәй эшҡыуарлыҡ форумында, шулай уҡ алдағы йылдарҙа республикала үтәсәк ҙур халыҡ-ара сараларҙа – 2019 йылда Йәйге Халыҡ-ара балалар уйындарында, 2020 йылда Бөтә донъя фольклориадаһында һәм 2021 йылда умартасылыҡ буйынса «Апимондия» халыҡ-ара конгресында ҡатнашырға саҡырҙы.


“Күңел йылыһы”н – балаларға! » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » “Күңел йылыһы”н – балаларға!\n27.05.2016 “Күңел йылыһы”н – балаларға!\n20 майҙа “Юлдаш” радиоһы “Әсә йөрәге” әсәләр советының төбәк йәмәғәт ойошмаһы менән берлектә “Күңел йылыһы” мәрхәмәтлек марафоны үткәрҙе. Сәләмәтлек буйынса мөмкинлеге сикләнгән баланы нисек тәрбиәләргә? Ниндәй алымдар уны ғәҙәти тормошҡа тиҙерәк күнектерер? Инвалид бала тәрбиәләгән ғаиләгә ниндәй ярҙам талап ителә? Балаға инвалидлыҡты нисек юлларға? Санаторий-шифаханаларға путевкалар алыу, техник реабилитация сараларын юллау тәртибе ниндәй? Иртәнән алып кискә тиклем барған марафонда ошо һәм башҡа һорауҙар күтәрелде. Эфирға саҡырылған табиптар, педагогтар, төрлө министрлыҡ һәм ведомство белгестәре тыңлаусыларҙы ҡыҙыҡһындырған бик күп һорауға яуап бирҙе. Тапшырыуҙарҙа шулай уҡ уңайлы мөхит, инклюзив белем биреү, социаль страховка, инвалид балаларҙың төрлө ижади ярыштарҙа ҡатнашыу мәсьәләләре иғтибарға алынды.\n“Әсә йөрәге” төбәк йәмәғәт ойошмаһы етәксеһе Гөлшат Ибраһимова, мәрхәмәтлек марафонының әһәмиәтен билдәләп: “Инвалид бала тәрбиәләгән ғаиләләргә мәғлүмәти ярҙам бик кәрәк, сөнки күптәр теге йәки был осраҡта ҡайҙа, кемгә мөрәжәғәт итергә, хоҡуҡтарын нисек яҡларға икәнлекте белмәй, юғалып ҡала”, – тине. Марафон көнөндә тыңлаусылар ҡыҙыҡһындырған һорауҙарға эфирҙан тыш та яуаптар алды. Улар менән “Әсә йөрәге” ойошмаһы ағзалары аралашты.\nИнвалид балаларҙың медицина реабилитацияһы – үтә мөһим мәсьәлә. Балаларҙы физик процедуралар менән генә дауалап, бер бүлмәгә бикләп ҡуйып булмай. Мөмкинлеге сикле ҡыҙҙар һәм малайҙар бар тиҫтерҙәре кеүек тормош алып барырға теләй, уларҙың быға тулы хоҡуғы бар. Социаль реабилитация тап ошондай осраҡтарҙа кәрәк тә инде. Ул тәү сиратта һаулыҡ буйынса мөмкинлеге сикле балалар тиҫтерҙәре менән аралашһын өсөн мөһим. Мөмкинлектәре сикле балаларҙы йәмғиәткә яраҡлаштырыуҙа сәнғәттең дә роле баһалап бөткөһөҙ. Үҙенсәлекле балаларҙы берләштереүгә, ижади һәләттәрен асыуға йүнәлтелгән, берҙәмлектә көс икәнлекте, үҙ-ара аралашырға өйрәткән саралар ифрат әһәмиәтле. “Күңел йылыһы” марафонында йыйылған аҡса тәү сиратта ошондай саралар ойоштороуға тотоноласаҡ. Балаларға күңел йылыһын өләшкән, мәрхәмәтлек акцияһынан ситтә тороп ҡалмағандарҙың барыһына ла рәхмәт һүҙҙәрен еткерәбеҙ!\n“Юлдаш” радиоһы тағы ла бер мәрхәмәтлек сараһы планлаштыра. 1 июндә – Халыҡ-ара балаларҙы яҡлау көнөндә журналистар Дәүләкәндәге балалар приютында тәрбиәләнеүселәр менән осрашыуға барасаҡ. Программала – ата-әсә, ғаилә наҙынан мәхрүм сабыйҙар менән ихлас аралашыу, матур йырҙарҙан концерт ҡуйыу, бергәләп уйындар ҡороу, күстәнәстәр таратыу. Һәр бала бындай осрашыуҙа беҙҙең күңел йылыһынан ҡыуаныс-шатлыҡ тойғолары кисерһә, донъяла саҡ ҡына булһа ла изгелек артасаҡ.


Республикала «500 ферма» программаһы буйынса субсидия бирелә башланы // Иҡтисад | новости башинформ.рф\nРеспубликала «500 ферма» программаһы буйынса субсидия бирелә башланы\n15:36, 30 августа 2012 Иҡтисад\nРеспубликала «Һөт малсылығын үҫтереү һәм һөт етештереүҙе арттырыу. 2012-2016 йылдарға Башҡортостан Республикаһында 500 һөт-тауар фермаһын комплекслы яңыртыу» республика маҡсатлы программаһында ҡатнашыусыларға субсидия бүленә башланы.\nТәүгеләрҙән булып дәүләт ярҙамын Илеш районы хужалыҡтарының береһе алды. Һауыу ҡоролмаһын һатып алыуға фермерҙарға ике миллион һумдан ашыу аҡса бүленде.\nБР Ауыл хужалығы министрлығының матбуғат хеҙмәтенән хәбәр итеүҙәренсә, әлегә 39 райондан 81 ауыл хужалығы предприятиеһы программала ҡатнашыу өсөн документтар тапшырған.\nБР Ауыл хужалығы министрлығы менән раҫланған тәртипкә ярашлы, республика бюджетынан алынған средстволарҙы аграрийҙар орлоҡ, мал аҙығы, ауыл хужалығы техникаһы, тоҡомло йәш мал һатып алыуға, төҙөлөш-монтажлау эштәре өсөн түләүгә тотона ала.\nХужалыҡтар төрлө механизмдар ярҙамында финанслана, бында шәхси средстволар, банк кредиттары, заем аҡсалары ла инә. Республиканың бәләкәй эшҡыуарлыҡты үҫтереү һәм уға ярҙам итеү фонды аша ла ярҙам программаһы эшләй.\nШулай уҡ «Башагропродукт» дәүләт унитар предприятиеһы аша ярҙам күрһәтелә. Предприятие займдар бирә һәм игендең залог фонды аша аҡса бүлә.\nӘлеге ваҡытта 60 фермала төҙөлөш-монтажлау эштәре үткәрелә. Уларҙа яңы силос-сенаж ҡоролмалары төҙөлә, тоҡомло мал, шулай уҡ төрлө техника һәм ҡорамалдар һатып алына.


25 Ғинуар 2011, 13:40\nӨфөләге «Европа» күңел асыу-сауҙа үҙәгендәге янғын тирәләй имеш-мимештәр күп «ҡыҙыл әтәс» аямай22 ғинуарҙа киске сәғәт 6 тирәһендә Өфөләге «Европа» сауҙа үҙәгендә янғын сыға һәм бер нисә минут эсендә ут бөтә бинаны ялмап ала. «ҡыҙыл әтәс» 2 сәғәт 34 минут буйы ҡотора. Һөҙөмтәлә ике кеше – баш ҡаланың 11-се класс уҡыусыһы Гүзәл Булатова һәм бинала ремонт эштәрен башҡарыусы 34 йәшлек Евгений Жемчугов һәләк була. БР буйынса Эске эштәр министрлығы мәғлүмәттәре буйынса, янғын ваҡытында бинанан 300 кеше эвакуацияланған, дауаханаға оҙатылған 13 кешенең бишәүһенә тәүге медицина ярҙамы күрһәтелгәндән һуң, өйҙәренә ҡайтарылған, ҡалғандары әле дауаханала. БР Һаулыҡ һаҡлау министрлығы мәғлүмәттәре буйынса, зыян күреүселәрҙең береһе ауыр хәлдә: 27 йәшлек Руслан Ғүмәровтың тәне ныҡ янған, шулай уҡ төтөндән ағыуланған. Дауаханаға ул шок хәлендә килтерелгән. Күптәрҙең аяҡ-ҡулдарына, умыртҡа һөйәгенә зыян килгән.\nӨфөләге «Европа» күңел асыу-сауҙа үҙәгендәге янғын тирәләй имеш-мимештәр күп\n22 ғинуарҙа киске сәғәт 6 тирәһендә Өфөләге «Европа» сауҙа үҙәгендә янғын сыға һәм бер нисә минут эсендә ут бөтә бинаны ялмап ала. «ҡыҙыл әтәс» 2 сәғәт 34 минут буйы ҡотора. Һөҙөмтәлә ике кеше – баш ҡаланың 11-се класс уҡыусыһы Гүзәл Булатова һәм бинала ремонт эштәрен башҡарыусы 34 йәшлек Евгений Жемчугов һәләк була.\nБР буйынса Эске эштәр министрлығы мәғлүмәттәре буйынса, янғын ваҡытында бинанан 300 кеше эвакуацияланған, дауаханаға оҙатылған 13 кешенең бишәүһенә тәүге медицина ярҙамы күрһәтелгәндән һуң, өйҙәренә ҡайтарылған, ҡалғандары әле дауаханала. БР Һаулыҡ һаҡлау министрлығы мәғлүмәттәре буйынса, зыян күреүселәрҙең береһе ауыр хәлдә: 27 йәшлек Руслан Ғүмәровтың тәне ныҡ янған, шулай уҡ төтөндән ағыуланған. Дауаханаға ул шок хәлендә килтерелгән. Күптәрҙең аяҡ-ҡулдарына, умыртҡа һөйәгенә зыян килгән.\nЯнғын сығыу сәбәбенең тағы ла бер версияһы ҡарала. «Европа»ға даими йөрөүселәрҙең береһенең һүҙҙәренә ҡарағанда, үткән йомала «Greenterracce» рестораны асылған: эксклюзив кухня, ябыҡ кисәләр үҙенә хәлле ҡала кешеләрен йәлеп итергә тейеш була. Әйткәндәй, ресторан йомала рәсми асылырға тейеш булһа ла, ул Яңы йылдан эшләй башлаған. Ул сағында ресторанға ҡаланың барлыҡ элитаһы йыйылған булған. Имеш-мимештәр буйынса, үҙәктең хужаһы Бейбутовтың бизнесы конкуренттарында көнсөллөк уты тоҡандырған, фажиғә – уларҙың эше. Сөнки бында тағы ла яңы төнгө «Concertclub» клубын асырға әҙерләнгәндәр.\n– Ул Өфөләге иң матур һәм ҡиммәтле клубтарҙың береһе булыр ине, – ти ул. – Ярты йылдан ашыу 50 кешенән торған шоу-балеттың репетициялары барҙы, һәр бейеүсенең прическаһы һәм имиджы өҫтөндә ҡаланың танылған стилистары эшләне.\nЭш үткәс, йоҙроҡ төйнәйҙәрме ни?\nӘле янғын сығыу сәбәптәре БР буйынса Эске эштәр министрлығы, РФ Тәфтишселәр комитетының БР буйынса Тәфтиш идаралығы, республика МЧС-ы хеҙмәткәрҙәре менән берлектә тикшерелә. Эске эштәр министрлығының яҡынса мәғлүмәттәренә ҡарағанда, янғын газ шартлау һөҙөмтәһендә сыға. Бинаның өсөнсө ҡатында төҙөлөш-монтаж эштәрен башҡарған саҡта хәүефһеҙлек ҡағиҙәләре боҙолған: иҙәнгә түшәлгән бетонды газда эшләүсе йылытыусы пушка ярҙамында киптергәндә баллондан сыҡҡан газ шартлаған. Һәм хәүефһеҙлек ҡағиҙәләрен боҙоусы үҙе лә һәләк булған.\nТикшереү барышында тәфтишселәр милек хужаларынан һәм идара итеүсе компания вәкилдәренән һорау алған.\n– Был фажиғә тағы ла бер тапҡыр күңел асыу үҙәктәрен тикшереү кәрәклеген иҫкәртә, – тигән һығымта яһаны республика буйынса эске эштәр министры Игорь Алешин.\nРеспубликаның баш янғын инспекторы Марат Латипов «Европа» хужаларын 2007 йылда уҡ уларҙың бинаһының янғын хәүефһеҙлеге талаптарына тап килмәүе тураһында иҫкәртеүҙәре тураһында хәбәр итә. 2007 йылғы тикшереү ваҡытында 29 ҡағиҙә боҙоу асыҡланып, хужалар административ яуапҡа тарттырылған. Тик суд уларға 10 мең һум ғына штраф һалыу тураһында ҡарар сығарған. Сираттағы тикшереү өс йылдан һуң үткәрелә – ул 2 февралдә тамамланырға тейеш булған. Тикшереү барышында һаман да шул уҡ етешһеҙлектәр асыҡланған...\nЭйе, янғын хәүефһеҙлеге талаптары үтәлмәүенә ҡарамаҫтан, «Европа» үҙ эшен дауам иткән. Уның етенсе кимәлендәге «Мажор» караоке-барына йөрөүселәр һөйләүенсә лә, үҙәктә янғын хәүефһеҙлеге ҡағиҙәләренең боҙолоуы ябай күҙгә лә күренеп торған, тик... Беҙҙә бит ошондай фажиғәнән һуң ғына бөтә хеҙмәттәр ҙә йүгерекләй башлай. Әйткәндәй, былтыр ноябрҙә нәҡ «Европа»ла сауҙа комплекстарында янғын һүндереү күнекмәләрен нығытыу өсөн «өйрәнсек» янғын «сығарғандар». Ул саҡта «йылытыу приборҙарының төҙөк булмауы» арҡаһында сыҡҡан «янғын» тиҙ һүндерелгән, кешеләр ашығыс эвакуацияланған. Тик «Европа» ысын янғын һынауын үтә алмаған...\nӨс минутлыҡ йәшәү менән үлем араһы\nЕвгений Жемчуговтың ҡатыны иренең йәшәү менән үлем араһында тик өс минут ҡына тороуы тураһында һөйләй:\n– Ғәҙәттәгесә, иремде эшкә оҙаттым да, төшкө аш әҙерләй башланым – мин уға йылы ашты гел үҙем алып бара торғайным. Был көндө лә туғыҙ айлыҡ ҡына ҡыҙым менән «Европа» янына килеп туҡтаным. Баламды машинала ҡалдырҙым да, ирем янына икенсе ҡатҡа ашыҡтым. ҡайтыр юлға ирем мине ишеккә тиклем оҙатып ҡалды. Бала машинала ҡалғас, бик ашыҡҡайным шул. Шунда, ишек төбөндә, өс кенә минутҡа туҡталған булһам, мин уны һаҡлап алып ҡалған булыр инем. Ул беҙгә ҡул болғап тороп ҡалғайны. Барыһы ла төшөмдә кеүек кенә булды. Шартлау тауышы яңғыраны һәм... өсөнсө ҡаттағы колонналар араһындағы быяла һәм бетон ишелеп төштө. ҡурҡышымдан атай-әсәйемдең телефон номерын йыя башланым. Женям, бәлки, эш урынына барып етмәгәндер, тигән уй китмәне баштан. Тик шул саҡ икенсе ҡатта ла шартлау яңғыраны. Янғын машиналары килеп туҡтаны. «Унда, эстә, минең ирем! ҡотҡарығыҙ уны!» – тип, янғын һүндереүселәрҙең береһенә ташландым. Улар мине ҡыҙым менән ситкә алып сыҡты, ә машинам сауҙа үҙәгенең парковкаһында ҡалды... Женя көслө ихтыярлы кеше ине. «ҡыҙыу нөктә»ләрҙе – Чечня менән Дағстанды үткән кеше. Аяғындағы яраһы уға йәшәргә бер ҙә ҡамасау булманы. Ныҡ яуаплы ине. Моғайын, газ баллондарын ситкә ташый башлаған булһа, өлгөрмәй ҡалғандыр. Ике бала менән тороп ҡалдым, артабан, белмәйем, нисек йәшәрмен. Черниковкала бер бүлмәле фатирҙа йәшәй инек – бөгөн хужабикә түләү артынан киләсәк, ә минең ҡулымда бер тин дә юҡ. Хәрби хәрәкәттәрҙә ҡатнашҡан кеше булараҡ, Женя фатир алыуға сиратҡа торор өсөн йыл буйы төрлө тупһаларҙы тапаны. Тик уға бер ерҙә лә ыңғай яуап бирмәгәндәр. 4800 һум балалар пособиеһына нисек йәшәмәк кәрәк?\nФажиғәнең икенсе ҡорбаны Гүзәл Булатова янғын ваҡытында солярийҙа булған. Музыка яңғырап торғанлыҡтан, күрәһең, ул шартлау тауышын ишетмәгән.\nГүзәлде әсәһе яңғыҙы тәрбиәләгән. ҡыҙ тик «бишле»гә генә уҡыған. Мәктәпте тамамлағандан һуң вузға уҡырға инергә уйлаған. Буш ваҡыттарында бейеү менән шөғөлләнгән.\n23 ғинуарҙа кисен «Европа»ның һөлдәһе генә һерәйеп ултырған ергә ҡыҙҙың класташтары йыйылған. Бөтәһе лә Гүзәл һәләк булған урынға ҡәнәфер сәскәһе тотоп килгән.\nФажиғәнән һуң ҡалалағы бөтә күңел асыу-сауҙа нөктәләре тикшереләсәк. Бының өсөн республикабыҙҙа Хөкүмәт комиссияһы төҙөлөп, унда Өфөнөң һәм Башҡортостандың бөтә ҙур үҙәктәре хужалары саҡырылды. Унда сауҙа комплекстарының янғын хәүефһеҙлеге тураһында һүҙ барҙы. Ошо көндәрҙә уларҙың барыһы ла ҡайтанан тикшереләсәк, биналарҙың янғын хәүефһеҙлеген һаҡлау өсөн аҡсаның етерлек бүленеү-бүленмәүе асыҡланасаҡ.\nРеспублика Президенты Рөстәм Хәмитов белдереүенсә, һәләк булғандарҙың ғаиләләренә – 100 мең, зыян күреүселәргә 50 мең һум компенсация түләнәсәк.\nӘле «Европа» ҡарағыһыҙ хәлдә: бинанан һерәйеп торған бағаналар ғына тороп ҡалған. Бер нисә йыл элек бина сайттарҙың береһендә һатыуға ҡуйылған һәм уның хаҡы 650 миллион һумға баһаланған булған.\nЙ. БАЙЫШЕВА әҙерләне.


Өфө студенттары инновацион станок уйлап сығарған | ГТРК «Башкортостан» — Новости Уфы и РБ\n14 ноября 2019 — 19:14 ГТРК «Башкортостан»\nКүпкә теүәллерәк һәм тиҙерәк. Өфө дәүләт авиация техник университеты студенттары быға тиклем тиңе булмаған инновацион фрезерлау станогын уйлап сығарған. Ул заманса самолеттарҙың газ турбиналы двигателдәренә деталдәр эшләй. Йәш ғалимдарҙың эше менән бихисап Рәсәй предприятиелары ҡыҙыҡһына. Шул иҫәптән, Өфө моторҙар эшләү берекмәһе лә яңы ҡоролманы күмәртәләп һатып алыуы мөмкинлеген барлай.\nУт-ялҡындар сығарып яңы станок металл ҡырҡа. Өфө дәүләт авиация техник университеты студенттары уйлап сығарған фрезерсы-робот ошо рәүешле һынау үтә. Станоктың бөтә двигателдәре лә бер юлы хәрәкәткә килә. Уларҙың ҡеүәтен кәметергә, йә киреһенсә, тиҙәйтергә мөмкин. Йәғни, кәрәк ваҡытта етештереү күләмен арттырырға була. Был инде башҡа станоктарға ҡарғанда тәғәйен бер ваҡыт эсендә күберәк деталдәр эшләү мөмкинлеген бирә.\nУникаль машинаның Рәсәйҙә тиңе юҡ. Оҡшаш машиналар Германия, Япония һәм Америкала ғына бар. Башҡортостандың мәғариф министрлығы башланғысы менән уйлап сығарылған был ҡоролмаға университет патент та алып өлгөргән.\nСтанок бер-береһенә параллель рәүештә урынлашиырылған өс колоннанан тора. Тап ошо төп деталдәргә аҙаҡ двигателдәр беркетелә. Әлеге ваҡытта терәүҙәрҙең береһен теүәллеген тикшереү өсөн һүтеп алғандар. Калибрлау тип аталған тикшереү алымы ярҙамында йәш ғалимдар станоктың дөрөҫ эшләүен анализлай. Сөнки фрезерсы-робот заманса самолеттарҙың ваҡ ҡына деталдәрен ҡырыу өсөн тәғәйенләнгән. Ә был эштә микрондарға, йәғни метрҙың миллиондан бер өлөшөнә тиклем теүәллек талап ителә.\nҒөмүмән алғанда, был иннновацион станокты нефть тармағында, авиация моделдәре һәм ракеталар төҙөү өлкәләрендә ҡулланырға мөмкин. Өфө дәүләт авиация техник университеты студенттары асышына илдең алдынғы предприятиелары ҡыҙыҡһыныу белдерә. Әлеге ваҡытта бер данала ғына булған ҡоролманы, киләсәктә күмәртәләп сығарыу күҙаллана, әле Өфө моторҙар эшләү берекмәһе менән станоктарҙы һатып алыу буйынса килешеүҙәр барлана.


иң ҙур байлыҡтары – балала » Архив газеты "Йәшлек"\nКешенең төҫ матурлығы матур түгел, эш матурлығы матур.\nВсе подробности барабан лототрон у нас на сайте.\nЙондоҙнамә 19-25 июль\nСерле платина һәм мөғжизәле терегөмөш\nиң ҙур байлыҡтары – балала Сәйәсәт\nЕр йөҙөндә әсәйҙән дә бөйөк, илаһыраҡ зат юҡтыр. Тереклек, кешелек бишеге, донъя тотҡаһы − гүзәл заттарҙа. Күп бала тәрбиәләүсе ҡатын-ҡыҙҙар беҙҙә һәр саҡ иғтибар үҙәгендә. Республика йортонда БР Президенты ҡулынан «Әсәлек даны» миҙалы алған әсәләр ҙә үҙҙәренә ҡарата булған хәстәрлекте, хөрмәтте бүләкләү тантанаһында ла тойғандыр. Абруйлы исемгә республиканың район-ҡалаларынан килгән 60-тан ашыу әсә лайыҡ булды. Бүләкләнеүселәр араһында һауынсылар, икмәк бешереүселәр, почтальондар, социаль хеҙмәткәрҙәр кеүек һөнәр эйәләре менән йорт хужабикәләре лә бар.\nӘсәйҙәрҙе оло бүләккә лайыҡ булыуҙары менән тәбрикләп, республика башлығы Рөстәм Хәмитов: «Һеҙ, һис шикһеҙ, был бәләкәй генә награданы алыуға лайыҡһығыҙ, күп балалы ғаилә булдырыуҙағы тырышлығығыҙҙы беҙ юғары баһалайбыҙ. Беҙ биргән награда − һеҙҙең бөйөк һәм күренеп бармаған хеҙмәтегеҙгә оло баһа. Республика артабан да күп бала тәрбиәләгән ғаиләләргә иғтибар бүләсәк», − тип билдәләне.\nПрезиденттың әйтеүенсә, өс бала тәрбиәләгән ғаиләләргә төҙөлөш өсөн ер участкалары бүлеү тураһында закон камиллаштырылыу өҫтөндә. Балалар баҡсалары төҙөлөшө өсөн бюджеттан 9 миллиард һум аҡса бүленгән.\nТүштәренә тантаналы шарттарҙа Президент ҡулынан миҙал алып таҡҡан әсәләрҙең йөҙө ҡояштай балҡыны. Бәхетле миҙгелдәр кисергән гүзәл заттарҙың күңелдәре тулы һөйөнөс ине. Улар республика башлығына әсәләргә ҡарата хәстәрлеге, хөрмәте өсөн рәхмәт һүҙҙәрен дә әйтергә онотманы. Ейәнсура районының Юлдаш ауылынан килгән Зилбәр Солтанғужина − 5 бала әсәһе. Дүрт малай һәм бер ҡыҙ үҫтерә.\n«Үҙем балаларҙы ныҡ яратам. Улар булмаһа, күңелһеҙ, донъяның ҡото, йәме лә булмаҫ ине. Ауылда колхоз бөттө, эш юҡ. Әммә ҡул ҡаушырып ултырмайбыҙ. Мал ҡарайбыҙ, баҡса үҫтерәбеҙ. Шәл бәйләп һатыу ҙа донъя көткәндә ныҡ ярҙам итә», − ти ул. Баҡалы районынан килгән 5 бала әсәһе Венера Михеева ла үҙенең донъялағы төп тәғәйенләнешен әсә булыуҙа, балалар үҫтереүҙә күрә. «Донъя малы йыймайбыҙ, булған ғына бар байлығыбыҙ − балаларыбыҙ», − ти ул ғорурлыҡ менән.\nЙәмғиәт һәр саҡ Әсә, ғаилә усағын һаҡлаусы алдында бурыслы. Уларҙың күҙҙәрендә һәр саҡ нурҙар балҡып торһон, бәхет-шатлыҡ йәнәшендә йөрөһөн өсөн хәстәрлек солғанышында йәшәү ҙә мөһим.\nКүп бала табып үҫтереүгә йөрьәт иткән әсәләрҙең бала бағыу хеҙмәте лә оло батырлыҡ.\nЮ. КӘРИМОВ фотоһы.\nавторы: admin | 8 мая 2013 | | Фекерҙәр (0)\nИң шәп поездар беҙҙә буласаҡ


Республика шихандары тирәһендә хәл киҫкенләшә | ГТРК «Башкортостан» — Новости Уфы и РБ\nРеспублика шихандары тирәһендә хәл киҫкенләшә\n12 ноября 2015 — 16:41\nУл «Башҡортостан сода» компанияһының сеймал базаһы кәмеү менән аңлатыла.Предприятие вәкилдәре сеймал базаһы итеп тик Торатауҙы күрә. Әммә халҡы тәбиғәт ҡомартҡыһы булған изге тауҙы сәнәғәт объекты булараҡ файҙаланыуға ҡырҡа ҡаршы. Республика башлығы 2013 йылда уҡ мин республикаға етәкселек иткән ваҡытта Торатауҙы бер кем дә эшкәртмәйәсәк, тип белдергәйне. Ҡаҙылма байлыҡтарҙы өйрәнеүсе белгестәр ҙә предприятие өсөн сеймалды башҡа ятҡылыҡтарҙан алып була тип иҫәпләй, улар үҙ фекерен төрлө геологик тикшереүҙәр менән иҫбатлай. Тик «Сода» компанияһы ғына дәлилдәр менән килешергә ашыҡмай. Башҡортостандың Тәбиғәттән файҙаланыу һәм экология министрлығы ҡеүәтле предприятие сеймал өсөн альтернатив варианттарҙы эҙләргә тейеш тигән фекерҙә.


Яхъя 3, Инжил (BSKNT14) | The Bible App\nҒайса һәм Никодим\n1Йәһүд башлыҡтары араһында Никодим атлы бер фарисей бар ине.\n2Бер ваҡыт ул төндә Ғайса янына килеп:\n– Остаз! Беҙ һинең Алла тарафынан ебәрелгән Остаз икәнлегеңде беләбеҙ. Һин ҡылған мөғжизәләрҙе, Алланың ярҙамы булмаһа, бер кем дә эшләй алмаҫ ине, – тине.\n– Һиңә хаҡ һүҙ әйтәм: кеше юғарынан#3:3 Грек һүҙе «юғарынан» һәм «яңынан» тигән мәғәнәләрҙе аңлата. тыумаһа, ул Алла Батшалығын күрә алмаҫ, – тип яуап бирҙе.\n4– Кеше инде ҡартайып бөткәс нисек итеп яңынан тыуа алһын? – тип аптыраны Никодим. – Ул әсәһе ҡарынына ҡабат инеп, икенсе тапҡыр тыуа аламы ни?\n5Ғайса былай тип яуапланы:\n– Һиңә хаҡ һүҙ әйтәм: кеше һыуҙан һәм Рухтан тыумаһа, Алла Батшалығына инә алмаҫ! 6Тәндән тыуған – тән; Рухтан тыуған – рух. 7Минең һиңә: «Һеҙ юғарынан тыуырға тейеш», – тип әйтеүемә ғәжәпләнмә. 8Ел ҡайҙа теләй, шунда иҫә#3:8 Грек телендәге «пнеума» һүҙе «ел» һәм «Рух» тигән мәғәнәләрҙе аңлата., һин уның тауышын ишетәһең, ләкин ҡайҙан килеп ҡайҙа киткәнен белмәйһең. Рухтан тыуған һәр кем менән дә шулай була.\n– Нисек улай була алһын? – тип һораны.\n10– Һин, Израиль халҡы мөғәллиме була тороп, шуларҙы белмәйһеңме ни? – тине Ғайса. – 11Һиңә хаҡ һүҙ әйтәм: беҙ ни белһәк, шуны һөйләйбеҙ; ни күрһәк, шуға шаһитлыҡ ҡылабыҙ; ә һеҙ беҙҙең шаһитлығыбыҙҙы ҡабул итмәйһегеҙ. 12Ерҙәге хәлдәр тураһында һөйләгәнемә ышанмайһығыҙ икән, күктәгеләре хаҡында һөйләһәм, нисек ышанырһығыҙ? 13Ә бит күккә күтәрелгән һәм күктән төшкән Әҙәм Улынан башҡа берәүҙең дә унда күтәрелгәне юҡ.\n14-15Әҙәм Улына инанған һәр кем мәңгелек тормошҡа эйә булһын өсөн, Муса сүлдә баҡыр йыланды күтәргән кеүек#3:14-15 Был урында Мусаның сүлдә, Алла ҡушыуы буйынса, баҡырҙан яһалған йыланды һайғауға беркетеп, юғарыға күтәреп ҡуйыуы тураһында һүҙ бара. Был хаҡта «Тәүрат»тың «Һандар» китабында 21-се бүлектең 9-сы аятында уҡырға мөмкин., Әҙәм Улы ла шулай күтәрелергә тейеш. 16Алла донъяны шул тиклем яратты, хатта Улына инанған бер кем дә һәләк булмаһын, ә мәңгелек тормошҡа эйә булһын өсөн, Ул Үҙенең берҙән-бер Улын бирҙе.\n17Алла Үҙенең Улын донъяны хөкөм итергә тип түгел, ә донъя Уның аша ҡотолһон өсөн донъяға ебәрҙе. 18Улына инаныусы хөкөм ителмәй, ә инанмаусы хөкөм ителде инде, сөнки ул Алланың берҙән-бер Улына ышанманы. 19Ә хөкөм бына шул: донъяға яҡтылыҡ килде, әммә кешеләр, эштәре яман булғанлыҡтан, яҡтылыҡ урынына ҡараңғылыҡты яратты.\n20Яуызлыҡ ҡылған һәр кем яҡтылыҡҡа нәфрәтле һәм, үҙенең яман эштәре асылыуҙан ҡурҡып, яҡтылыҡҡа килмәй. 21Ә дөрөҫлөк буйынса эш итеүсе, эштәренең Алла аша башҡарылғаны күренеп торһон өсөн, яҡтылыҡҡа килә.\nЯхъяның Ғайса хаҡындағы шаһитлығы\n22Шунан һуң Ғайса шәкерттәре менән бергә Йәһүҙиә еренә китте. Унда бер ни тиклем ҡалып, халыҡты һыуға сумдырҙы. 23Яхъя ла Сәлим янындағы мул һыулы Енонда килгән кешеләрҙе һыуға сумдыра ине. 24Ул ваҡытта Яхъя төрмәгә ябылмағайны әле.\n25Яхъяның шәкерттәре менән бер йәһүд кешеһе араһында таҙарыныу йолаһы хаҡында бәхәс сыҡты. 26Улар Яхъяға килде:\n– Остаз, Иордан аръяғында һинең менән булған һәм һин Уның тураһында шаһитлыҡ ҡылған Кеше – Ул да халыҡты һыуға сумдыра, һәм бөтәһе лә Уның янына бара.\n27Яхъя былай тип яуапланы:\n– Күктән бирелмәһә, кеше бер нәмә лә ала алмай. 28Һеҙ минең: «Мин Мәсих түгел, әммә мин Уның алдынан ебәрелдем», – тип әйткәнемде ишеткән шаһиттар. 29Кейәүҙең кәләше бар. Дуҫы ла янында тора һәм, уның тауышын ишетеп, дуҫы ыңғайына ҡыуана. Мин дә быға һөйөнәм, шуға күрә күңелем шатлыҡҡа тулған. 30Ул үҫергә, мин кесерәйергә тейеш.\n31Юғарынан Килеүсе һәр кемдән өҫтөн. Ерҙә тыуған иһә ерҙеке, уның һүҙе лә ерҙәгесә. Әммә күктән Килеүсе – һәммәһенән өҫтөн. 32Ул Үҙе күргән һәм ишеткәндәре хаҡында шаһитлыҡ ҡыла, ләкин Уның һүҙҙәрен бер кем дә ҡабул итмәй. 33Уның һүҙҙәрен ҡабул иткән кеше иһә бының менән Алланың хаҡ булыуын раҫлай. 34Алла ебәргән Зат Алланың һүҙҙәрен һөйләй, сөнки Ул Рухты самаһыҙ бирә. 35Ата Үҙенең Улын ярата һәм барыһын да Уның ҡулына тапшырған. 36Улына инанған кешенең мәңгелек тормошо бар, ә Уға буйһонмаусы инде тормош күрмәйәсәк: уның өҫтөндә Алланың асыуы тора.\nExplorer les versets de Яхъя 3


Хәбәрҙәр: Сәғүд принцы үҙ милкен хәйриә эшенә тотонасаҡ.\nСәғүд принцы үҙ милкен хәйриә эшенә тотонасаҡ.\nСәғүд принцы Әл-Вәлид бин Талал бин Әбделғәзиз әл-Сәғүд бөтә милкен- 32 миллиард доллар- хәйриә эшенә тотонасағын белдерҙе. Был тарихтағы иң ҙур иғәнә. Киләһе йылдарҙа 60 йәшлек принц, донъяның иң бай кешеләренең береһе, аҡсаларын хәйриә проекттарына күсерәсәк. Аҡсаларҙы уның етәкселегендәге попечителдәр советы бүләсәк.\nҮҙенең Twitter битендә ул Аллаһтың уға күпте биреүен һәм ул бүләк менән башҡалар менән бүлешергә теләүен белдерҙе. Әйтеүенсә, был эшкә уны Gates Foundation фондын булдырған Билл Гейтс рухландырған. Гейтс принцтың ҡарарын хуплаған.\nПринц Әл-Вәлид былар хаҡында мөьмин мосолмандар мохтаждар менән бүлешергә тейеш булған изге Рамаҙан айында хәбәр итте.\nАҡсаларҙың күп өлөшөн, уның һүҙҙәре буйынса, һәләкәт эҙемтәләре менән шөғөлләнгән һәм ҡатын-ҡыҙҙарҙың, йәштәрҙең хоҡуҡтарын яҡлаған хәйриә ойошмалары аласаҡ. Пирнцтың балалары- улар икәү- атаһының ҡарарын ыңғай баһалаған.\nӘл-Вәлид үҙ милкен инвестиция проекттарында һәм акциялар һатып алып туплаған. Ул капиталын Apple, Twitter, Citibank, Four Seasons кеүек компания һәм проекттарға һалған.


Өфөлә иҫке йорттарҙан 2442 кеше күсерелде // Иҡтисад | новости башинформ.рф\nӨфөлә иҫке йорттарҙан 2442 кеше күсерелде\n16:52, 23 декабря 2009 Иҡтисад\nБыйыл Өфөлә Торлаҡ-коммуналь хужалыҡты реформалаштырыуға булышлыҡ итеү фонды средстволары иҫәбенә 2442 кеше иҫке һәм авария хәлендәге торлаҡтан яңы йорттарға күсерелде. “Күсемһеҙ милек үҙәге” махсус муниципаль учреждениеһынан хәбәр итеүҙәренсә, был программа буйынса 751 торлаҡ бинаһы бирелде.\nӘлеге ваҡытта авария хәлендәге торлаҡтан халыҡты күсереү программаһы буйынса Өфөнөң Орджоникидзе районы Калинин урамында төҙөлгән 112 фатирлыҡ йортҡа күсенәләр. Бөтә 112 фатирҙы ла авария хәлендәге барактарҙа йәшәүселәр алды.\nТорлаҡ-коммуналь хужалыҡты реформалаштырыуға булышлыҡ итеү фонды Башҡортостанға 2009 йылда авария хәлендәге торлаҡ фондынан граждандарҙы күсереүгә, шул иҫәптән торлаҡ баҙарын үҫтереүҙе стимуллаштырыу кәрәклеген дә иҫәпкә алып, 2,26 миллиард һум аҡса бүлде. Төбәк ҡушма финанслауын да иҫәпкә алып, был сумма 3,08 миллиард һум тәшкил итте. Был средстволарға 313 авария хәлендәге йорттарҙан кешеләр күсереләсәк, бөтәһе 8628 кеше торлаҡ шарттарын яҡшыртасаҡ.\nТеги: реформа, авария хәлендәге йорттарҙан күсереү


Гәзиттең номеры: 45 » Гәзиттең номеры: 45 » Яйыҡ гәзите | Газета Яик\nЯйыҡ гәзите » Гәзиттең номеры: 45\nГөрләп үтте һабан туйы!06.06.2017\n3 июндә йәмле Ҡалҡан буйы гөрләп торҙо. Яҙғы сәсеү эштәре тамамланыу уңайынан райондаштарыбыҙ ауыл хужалығы эшсәндәрен, ялан батырҙарын, игенселәрҙе, тынғыһыҙ малсыларҙы тәбрикләргә, яҡташтары, милләттәштәре менән күрешеп, күңел асырға йыйылды.\nҺабантуй тантанаһын асыу хоҡуғы муниципаль район хакимиәте баш-лығы урынбаҫары, ауыл хужалығы бүле-ге начальнигы Арслан Шәһәретдиновҡа бирелһә, байрам фла-гын күтәреү хөрмәте «Байрамғол» агро-фирмаһы»ның ауыл хужалығы техникаһын ремонтлау буйынса сле-сары Рим Ғөбәйҙуллин менән «Урал аръяғы-Агро» МТС-ының баш бухгалтеры Гөлсинә Ғә-лиеваға күрһәтелде.\n«Һәр аҙна һайын приз» акцияһын дауам итәбеҙ. Йыйылған 129 квитанция араһынан тәүгеләрҙән булып бәхет Яңы Байрамғол ауылынан Кирәевтар ғаиләһенә йылмайҙы.\nАсия Сәғит ҡыҙы менән Шамил Фәйзрахман улы икеһе лә 1935 йылдың 9 октябрендә донъяға килгәндәр. Сәстәрен-сәскә бәйләп ғаилә ҡо-роуҙарына 51 йыл. Бөгөн бер-береһенә терәк һәм таяныс булып ололарса донъя көтәләр.\nШамил Фәйзрахман улының 45 йыл хеҙмәт стажы иҫәпләнә. Механизатор, шофер, ток механигы булып эшләй ул. Асия Сәғит ҡыҙы менән биш бала тәрбиәләп үҫтерәләр. Ҡыҙғанысҡа күрә, оло ҡыҙҙары иртә баҡыйлыҡҡа күскән.\nҒариза яҙырға кәрәк17.04.2014\nРеспубликала бөгөн 364 мең тирәһе кеше федераль льгота хоҡуғына эйә. Быйыл апрелдән улар өсөн тәғәйенләнгән айлыҡ аҡсалата түләү 5 процентҡа арттырылды.\nБының менән бергә социаль хеҙмәттәр өсөн бүленгән аҡса күләме лә арта. Апрелдән ул 881 һум 63 тин тәшкил итәсәк, шуның 679,5 һумы - бушлай дарыуҙар алыу, 105,5 тине - шифахана һәм курорттарҙа дауаланыу, 97,53 һумы - ҡала эргәһендәге тимер юл транспортында йөрөү йәки бер ҡаланан икенсе ҡалаға дауаханаға барып ҡайтыу өсөн юл хаҡы итеп тәғәйенләнә.\n2014 йылдың 1 апреленә ҡарата яһалған йомғаҡтар буйынса, граждандарҙың 71 проценты социаль хеҙмәттәрҙе аҡсалата алыуҙы хуп күрә икән. Әммә яңы законға ярашлы, социаль хеҙмәттәр алыу хоҡуғы булған пенсионерҙар тәҡдим ителгән хеҙмәттәрҙән тотошлай йәки өлөшләтә баш тартыуы тураһында йәки уны әйберләтә алырға ризалыҡ биреп, 2014 йылдың 1 октябренә тиклем ғариза яҙып ҡалырға тейеш.\nҺаман да бергә17.04.2014\n17 апрелдә Рәсәй Эске эштәр министрлығының ветерандар советы барлыҡҡа килеүенең 23 йыллығы билдәләнә\nТөбәгебеҙҙә лә, бөтә ил буйынса ла был бик күптәр өсөн әһәмиәтле дата. Һәм, улар ихтирамға лайыҡ кешеләр, тип шөбһәләнмәй әйтергә мөмкин. Булды бит заманалар, үтә ауыр шарттарҙ а хеҙ мәт итергә тура килде: бүлектә бер нисә генә автотранспорт иҫәпләнә, ә райондың бер осонан икенсеһенә йөрөргә кәрәк, байтаҡ йәйәү атларға тура килә, элемтә лә насар ине һәм башҡа. Хәйер, был йылдарҙ ы хәҙ ер ғорурлыҡ менән иҫкә алабыҙ - бер нимәгә ҡарамаҫтан, бурысыбыҙ ҙ ы намыҫ менән үтәй алдыҡ.\nӘлеге мәлдә Учалы эске эштәр бүлеге эргәһендәге ветерандар советына фронттан ҡайтҡас, пенсияға тиклем Учалыла хеҙ мәт иткән дүрт Бөйөк Ватан һуғышы яугирҙ ары инә - Рәшит Әүәл улы Әхмәтйәнов, Николай Александрович Дураков, Миндияр Хажиәхмәт улы Йыһаншин, Дамин Сафа улы Яппаров. Бөйөк Еңеүҙ ең 69 йыллығы яҡынлашып килгәндә уларға ихлас күңелдән иң яҡшы теләктәребеҙҙе еткерәбеҙ ! Ә Ҡырым һәм Севастопольдың фашистарҙан азат ителеүенә 70 йыл үтеүен һәм төбәктең йәнә илебеҙгә ҡушылыуын иҫәпкә алһаҡ, быйылғы Еңеү байрамы айырыуса әһәмиәтле. Ветерандар советына ингән Афған ветерандары Рим илманов менән Әхмәт Сафинды, Чечняла бурыстарын өлгөлө үтәгән Айрат Әһлиев, Рим иззәтов, Наил өбәйҙуллин, Данил Ямалетдинов кеүек иптәштәрҙе лә телгә алыу урынлы булыр - ветерандар советы бик тә хөрмәтле кешеләрҙе берләштерә. Бәғзеләре, пенсияға сыҡҡас та, икенсе даирәләрҙә эшләүҙәрен дауам итә. Барыһына ла иҫәнлек-һаулыҡ теләйбеҙ , ә йәмәғәт ойошмабыҙ артабан да әлегесә юғары кимәлдә эшләһен!\nРайон хакимиәте башлығы Фәрит Дәүләтгәрәевтың ауылдарға сығып, уларҙың йәшәйеше, көнитмеше менән яҡындан танышыуы күптән традицияға әйләнде. Уҙған аҙнала хакимиәт башлығы Сәфәр ауылына барҙы, урындағы социаль объекттарҙа булды, проблемалары менән танышты.\nСәфәрҙә 1765 кеше йәшәй, ауыл йылдан-йыл үҫә. Ҡалаға яҡын урынлашҡанға күрә, күсеп килеүселәр бихисап. Йәштәр ҙә ситкә китергә ашыҡмай, үҙҙәрендә төпләнә. Яңы биҫтәләр барлыҡҡа килә. Ауыл хакимиәте башлығы Әлфиә Ҡасимова әйтеүенсә, әсәлек капиталына өй һатып алып, ситтән йәшәргә килеүселәр бик күп. Биләмәлә сәнәғәт предприятиеларының күп булыуы ла халыҡ өсөн отошло, эштәренә яҡын булыу өсөн ошо тирәнән өй ҡарайҙар.\n- Һәр ҡайһыһын контролгә алып өлгөрә алмайбыҙ. Урындағы халыҡҡа, беҙҙең ризалыҡтан тыш өйҙәрен һатырға рөхсәт бирелмәһә лә, күптәр үтенесебеҙҙе инҡар итә. Уларға иң мөһиме йорттарын тиҙерәк һатырға кәрәк, ә һатып алыусының кем булыуы, йәшәү рәүеше уларҙы ҡыҙыҡһындырмай. Ошо сәбәпле ауылда имен булмаған ғаиләләр күбәйә, был үҙ сиратында тәртип боҙоуҙарға килтерә, - ти Әлфиә Фәсхетдин ҡыҙы.\nЯңы офоҡтар асты17.04.2014\nСибай-Белорет төбәгенең урта-махсус уҡыу йорттары араһында «Иң яҡшы уҡытыусы-2014» республика конкурсының II этабы үтте. Унда үҙ белем усаҡтарында яҡшы һөҙөмтәләр күрһәткән 8 уҡытыусы ҡатнашты.\nКонкурсҡа педагогик эшмәкәрлектең иң ҡатмарлы йүнәлештәренең береһе - үҫеп килеүсе быуынды тәрбиәләү - нигеҙ итеп алынды. Ниндәй ҙә булһа фәндән белем биреүсе уҡытыусы - ул көндәлек эшмәкәрлектең бер яғы ғына. Иң ҡатмарлыһы баланы тормошто яратырға һәм тик яҡшылыҡты танып белергә өйрәтеүҙер. Уҡытыусы-тәрбиәсе булыу - көндәлек көсөргәнешле һәм күренмәгән хеҙмәт.\nЯрыш таныш булмаған төркөм алдында кластан тыш сара күрһәтеүҙән башланды. 25 минут эсендә һәр конкурсант уҡыусыларға патриотизм, уңышлылыҡ, тормошҡа мөнәсәбәт һ.б. тураһында һөйләне. Уларҙың маҡсаты йәштәрҙе уйланырға мәжбүр итеү, фекер туплатыу ине.\nАртабан уҡытыусылар Балалар ижады йорто сәхнәһенән урын алды. Бында улар үҙҙәренең тәрбиәүи концепцияларын яҡланы, педагогик кредолары хаҡында бәйән итте, ҡатмарлы хәлдәрҙ ән сығыу алымдары менән уртаҡлашты. Конкурс бик мауыҡтырғыс булды. Урындар түбәндәгесә бүленде: Гран-при Учалы тау-металлургия техникумы уҡытыусыһы Эльвира Мөхәмәтйәроваға эләкте. I урынға Белорет педагогия колледжынан Снежана Макарова сыҡты. II урынды Сибай күп профилле профессиональ колледжынан Гөлфиә әйнуллина, III урынды И. Тасимов исемендәге Аҡъяр тау колледжынан Раушания Ҡрымғужина яуланы.\n«Учалы лесничествоһы» дәүләт ҡаҙна учреждениеһынан хәбәр итеүҙәренсә, 2013 йылда биләмәләрендә 2 урман янғыны осрағы теркәлә, 5 гектар майҙан утҡа ҡалып, зыян 22,8 мең һум тәшкил итә. Был янғындар урман һағы, янғынға ҡаршы химик станция хеҙмәткәрҙәре, урындағы халыҡ көсө менән һүндерелә.\nЛесничество БР Хөкүмәте тарафынан раҫланған «2012-2015 йылдарҙа Башҡортостан Республикаһында урман янғындарына ҡаршы көрәшеү һәм иҫкәртеү саралары» планына ярашлы эшмәкәрлек алып бара.\nЭш ут менән һаҡһыҙ тотонғандарҙы язаға тарттырыу, янғын һүндереү менән генә сикләнмәй. Минераллашҡан һыҙаттар һөрөлә, урмандарҙың ҡоро ағастарҙан, диләнкәләрҙең - урман киҫеү ҡалдыҡтарынан таҙартылыуы хәстәрләнә, янғынға ҡаршы юлдар һалына һәм төҙөк хәлдә тотола, иҫкәртеү-өгөтләү һүҙҙәре менән аншлагтар ҡуйыла һәм башҡа.


Япония ҡунаҡтар ҡабул итә\nЯпонияның Хоккайдо утрауында «Ҙур һигеҙ»ҙең саммиты асылды.\nУнда Рәсәй, Бөйөк Британия, Франция, Германия, Италия, Япония, Канада, АҠШ-тың, шулай 22 үҫешеүсе илдең дәүләт башлыҡтары ҡатнаша. Сараның төп темаһы нефткә хаҡ артыуы һәм глобаль йылыныу булыр тип көтөлә. Бынан тыш, халыҡ-ара террор, Ирандың һәм Төньяҡ Кореяның ядро программаһы, Африка илдәрендәге хәл, уларға гуманитар ярҙам мәсьәләһе төп иғтибар үҙәгендә буласаҡ.\nҠатнашыусыларҙы 20 мең полиция хеҙмәткәре һаҡлай. Осрашыу үткән Тоя күле эргәһендә, 46 саҡрым алыҫлыҡтағы зонала осоштар тыйылған.\nБыл саммит – донъя державаһы булған илдәрҙең лидерҙарының 34-се осрашыуы.\nЮНЕСКО исемлеге өҫтәлә\nЮНЕСКО-ның мәҙәни мираҫы исемлеге тағы ла өс һәйкәлгә артты.\nРеестрға Маврикий утрауындағы ҡолдарҙың йәшеренеү урыны булған таш-бетон өйҙәр һәм Сәғүд Ғәрәбстанындағы Набатей батшалығы һәйкәлдәре индерелгән.\nТаш-бетон өйҙәр Ҡытайҙың көньяҡ-көнсығышында Фуцзянь провинцияһында урынлашҡан: XI – ХХ быуаттарҙа төҙөлгән күп ҡатлы 46 өй бында йәшәүселәргә бергә көн итеү һәм дошмандан ныҡлы һаҡланыу мөмкинлеге биргән.\nӘ Әл-hижер һәйкәле Набатей батшалығының иң ҙур һәйкәлдәренең береһе иҫәпләнә. ЮНЕСКО-ның мәҙәни мираҫы исемлегенә әле 85 боронғо ҡомартҡыһы ингән, уларҙың 36-һы Ҡытайҙа урынлашҡан.\nТуапсе – һыу аҫтында\nКубанда ҡойма ямғырҙар яуыу һөҙөмтәһендә ғәҙәттән тыш хәл иғлан ителгән.\nАйырыуса Краснодар крайының Туапсе районы тәбиғәт ғәрәсәтенән етди зыян күргән. Кешеләр утhыҙ ҡалған, йорттарҙы һыу баҫҡан. Ямғыр һыу үткәргестәргә, бәләкәй күперҙәргә лә зыян килтергән.\nСудьялар ҙа белем арттырһын\nРФ Юғары суды Дәүләт Думаһына, һуңғы ике йылда судьяларҙы профессиональ яҡтан әҙерләү системаһын камиллаштырыу өсөн бюджеттан 1,74 миллиард һум аҡса бүлеүҙе һорап, был хаҡта закон проектын индерергә тәҡдим иткән.\nУға ярашлы, 2011 йылда яңы тәғәйенләнгән судьялар ярты йыл эсендә Рәсәйҙең хоҡуҡ-суд академияһында һөнәри әҙерлек үтергә бурыслы. Ә элек эшләгәндәре өс йыл һайын әҙерлек үтәсәк.\nЮғары суд үҙенең был инициативаһын судтар эшмәкәрлегенә яуаплылыҡтың артыуы, судьяларҙың һөнәри әҙерлек кимәленең түбәнлеге менән аңлата.\nавторы: Нур | 8 июля 2008 | | Фекерҙәр (0)\nӨфөлә халыҡ-ара кимәлдәге мө ...\nТәбиғәттең иң ҡиммәтле байлы


Стоимость и срок доставки в Гай (Оренбургская обл.): Автомобильный держатель AvtoGSM Car Holder 01\nул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126 ул. Орская, 126


Мәскәү менән Вашингтон Сүриәлә тыныслыҡты һаҡлау тураһында һөйләшеүҙәр алып барғанда, был илдең төп ҡалалары әле һаман гуманитар ярҙам алмаған. Йөк юлдарҙа именлек булмау сәбәпле сик буйынса туҡтап ҡалған. Рәсәй хәрбиҙәре ике көндә генә террорсыларҙың тыныслыҡты 60 тапҡыр боҙоуы тураһында хәбәр итә.\nФранцияла хәл ҡатмарлы булып ҡала. Хеҙмәт тураһындағы ҡануниәтте үҙгәртеүгә ҡаршылар акцияларын ҡайтанан дауам итте. Сираттағы демонстрация полиция менән һуғышыуға тиклем барып етте.\nҠытайға «Меранти» тайфуны ябырылған. 200-гә яҡын авиарейс тотҡарланған, караптар йөрөмәй. Хакимиәттәр халыҡҡа йорттарынан сыҡмаҫҡа саҡырып мөрәжәғәт иткән.\nБилдәле велоуҙышсылар Крис Фрум һәм Бредли Уиггинс допинг ҡулланғандар. Фрум допинг ҡулланырға миңә Бөтә Донъя допингҡа ҡаршы агентлыҡ рөхсәт бирҙе тип белдергән. Баҡтиһәң, ул тыны ҡыҫылыуҙан яфаланған икән. Биш тапҡыр олимпия чемпионы Бредли Уиггинста ошо уҡ ауырыуҙан дауаланған.


Роликлы кроссовка арҡаһында тыуған мөхәббәт » "Йәшлек" гәзите\nГазета "Йәшлек" » Новости » Мәҙәниәт » Роликлы кроссовка арҡаһында тыуған мөхәббәт\nМостай Кәрим исемендәге республика Милли йәштәр театрының ике йәш актеры Шәһит Хамматов менән Алтынай Юнысова сәхнәлә лә, тормошта ла матур пар булып йәшәй һәм ижад итә. Талантлы һәм алсаҡ, уңған һәм йор һүҙле, матур һәм һөйкөмлө йәштәргә ҡарап, яҙмыштары юҡҡа ғына пар итеп яралмағандыр, тип уйлайһың. Уларҙың мөхәббәт тарихы ла романтик рухтағы нәфис фильмды хәтерләтә.\nШәһит таланттарға бай Әбйәлил районының Буранғол ауылында тыуып үҫкән. Ә Алтынай – Өфө ҡыҙы, тамырҙары менән Баймаҡ ерлегенә барып тоташа. Фатима Мостафина исемендәге 20-се ҡала гимназияһын, Нариман Сабитов исемендәге музыка мәктәбенең думбыра класын тамамлаған. Ғаилә парын театр сәхнәһендә барған “Автобус”, “Ҡыҙ урлау”, “Ҡарт кейәүҙәр, йәки Шомбай ҡоҙа” һәм башҡа бик күп спектаклдә күрергә була.\n– Ер шарында ете миллиард кеше йәшәй һәм уларҙың береһе лә бер-береһенә оҡшаш түгел. Һәм ошо оҡшаш булмаған кешеләрҙең икәүһе бергә донъя көтә башлаһа, төрлө хәлдәргә осрай. Һауыт-һаба ла шалтырай, сәскәле-кәнфитле мәлдәр ҙә була. Бер-береңде аңлап, юғары талаптар ҡуймайынса, мыжымай ғына йәшәһәң, бөтәһен дә үткәрергә була. Проблемалар, күңелһеҙ ваҡиғалар – быларҙың барыһы ла ваҡытлыса булған күренеш. Ә ғаилә, мөхәббәт, бер-береңә булған ихтирам, күңел яратҡан эш – бына былар инде мәңгелек ҡиммәттәр. Һәр бер көн менән ҡәнәғәт булып, киләсәккә яҡты өмөттәр менән йәшәргә тырышабыҙ. Бәхетле атай-әсәй булып, ижадтан, мөхәббәттән илһам алып йәшәргә лә йәшәргә яҙһын, Алла бирһә. Күп ғаиләлә ыҙғыш-талаш аҡса булмау арҡаһында барлыҡҡа килә, тип әйтәләр. Әгәр юрғаныңа ҡарап аяғыңды һуҙһаң, мөмкинлегеңә ҡарап йәшәһәң, был йәһәттән дә ауырлыҡ булмай. 25 мең һумлыҡ телефон алғы килә, әммә унһыҙ ҙа йәшәп була бит, биш меңлеген алһаҡ та ярай.\n– Танышыуыбыҙҙың сәбәбе – роликлы кроссовка. Сәнғәт академияһының 2-се курсында уҡып йөрөгән мәл. Йәмле май айының бер көнөндә, Каруанһарай янында дуҫтар менән ял итеп йөрөгән саҡта, яныбыҙҙан ғына бер егет роликлы кроссовкала елеп үтеп китте. Тап ошо мәлдән мин шулар тураһында хыяллана башланым. Теге егет менән таныштым, ҡайһы магазинда һатылғанын һораштым. Тик хаҡы ла матур булып сыҡты: 2500 һум! Ә һигеҙ йыл элек ул бик ҙур сумма ине. Шулай ҙа танауымды төшөрмәнем: йәйге ял башланыу менән аҡса эшләү маҡсатында “Красноусол” шифаханаһына эшкә урынлаштым. Ғафури районына ғүмерҙә лә аяҡ баҫҡаным юҡ ине, Алтынай менән осрашыр өсөн юлым төшкәндер инде, – тип танышыу мәлдәрен бәйән итте Шәһит. – Яҡында ғына урынлашҡан “Имәнкәй” балалар лагерында ике дуҫ егет эшләй ине, бер көн шунда бергәләшеп концерт ҡуйырға булдыҡ. Тап шул көндө Башҡортостан юлдаш телевидениеһының “Артылыш” тапшырыуы лагерь тормошо хаҡында сюжет төшөрөргә килгән булған. Оҙон сәсле, осҡон ҡарашлы, ылыҡтырғыс матур ҡыҙҙы күреп ҡалдым. Репетиция үткәреп йөрөйбөҙ, теге ҡыҙҙың иғтибарын үҙемә ҡаратыу маҡсатында ҡылана башланым.\n– Минең ул ваҡытта “Тамыр” каналында эшләп йөрөгән ваҡытым ине. Сәхнәнән ситтә балалар менән аралашабыҙ, тапшырыу әҙерләйбеҙ, – тип һүҙгә ҡушылды Алтынай. – Ниндәйҙер эске тойомлау менән сәхнәләге йәш егеттең минең иғтибарҙы үҙенә йәлеп итергә тырышыуын һиҙеп ҡалдым: йырлап та алды, төрлө пародиялар ҙа һөйләй, бейей. Ситтән генә күҙәтәм, әммә үҙем һиҙҙермәйем. Тәүге осрашыу, тәүге ҡараштар шул ваҡытта уҡ булды һәм күңелгә инеп ултырҙы. Тик танышыу, аралашыу булманы, беҙ, телевидение хеҙмәткәрҙәре, эшебеҙҙе тамамлап, ҡайтыр юлға сыҡтыҡ.\nМаҡсатына ирешеп, 1 сентябрҙә роликлы кроссовкала уҡырға килгән Шәһитте сәнғәт академияһында ҙур сюрприз көтә: театр факультетының тәүге курсына уҡырға инеүселәр араһында Алтынай ҙа була. Йәштәр тәү ҡараштан бер-береһен таный, тик, әллә ҡыйыуһыҙланыпмы, әллә һыр бирмәҫ өсөнмө, егет ҡыҙға артыҡ һүҙ ҡушып, аралашып бармай.\nШәһитте ҡыҙ Мостай Кәрим әҫәре буйынса әҙерләнгән “Донъяның ярҙары икәү” диплом спектаклендәге Кендек образын күргәндән һуң оҡшата башлай. Тамашанан һуң янына барып: “Афарин, Шәһит. Һиндә ысын хәләт (ҡала ҡыҙҙарында йыш осраған х менән һ хәрефтәрен бутау Алтынайҙа ла була) бар”, – тип маҡтау һүҙҙәрен еткерә. Егет тә аптырап ҡалмай: “Ниндәй халат?”– тип шаяртыуға бора. Ошо көндән алып йәштәр тәүҙә дуҫтарса аралаша башлай, аҙаҡ инде араларында һөйөү уты ҡабына. Ижад кешеләренә хас булғанса, йәштәр дуҫлашып йөрөгән арала бер-береһенә матур хәтирәләр ҡалдырырлыҡ төрлө бүләктәр, осрашыуҙар ойоштора. Өс йылдан һуң Шәһит Алтынайға кейәүгә сығырға тәҡдим яһай. Туй мәжлесен ҙурлап Өфө ҡалаһында үткәрәләр.\nБына инде биш йыл йәштәр тормошта ла, сәхнәлә лә бергә ижад итә, йәшәй һәм мөхәббәт утында яна.\n– Бер-берегеҙҙә ихтирам иткән ниндәй матур сифаттарҙы билдәләр инегеҙ?\nАлтынай. Шәһит һәр ваҡыт мине матур сюрприздары, бүләктәре, эштәре менән ҡыуандырып тора. Уның был ҡылығына яуап итеп, мин дә һәйбәт ҡатын булырға тырышам. Тағы ла унда бөтмәҫ-төкәнмәҫ ыңғай энергия бар. Тормоштағы һәр ваҡиғанан юмор табып, күтәренке күңел менән йәшәй һәм уның был торошо миңә лә күсә.\nШәһит. Күҙ генә тейә күрмәһен, маҡтаныу кеүек яңғыраһа ла, әйтмәйенсә булдыра алмайым: Алтынай иҫ киткес тәмле бешерә. Ул әҙерләй белмәгән ризыҡ юҡ. Табынға ла уларҙы, “Баймаҡ терпеһе”, “Муйылдың атаһы”, “Смайлик” кеүек үҙенсәлекле исемдәр ҡушып, матур итеп биҙәп бирә.\nАлтынай. Аш-һыу тураһында һүҙ сыҡҡас, әйтеп үтәйем, Шәһит төрлө емештәрҙән, йәшелсәләрҙән тәмле итеп һут эшләй. Һәр иртәбеҙ яңы һығылған, энергияға бай, файҙалы һуттан башлана. Уны эсеү менән организм ҡыуана башлай. “Йәшлек”те уҡыусы барлыҡ кешеләргә лә ошо шифалы ризыҡты ҡулланырға тәҡдим итәбеҙ.\nҠәйнә менән килен, ҡайны менән кейәү аралары ла һүҙ тейҙерерлек түгел, һәйбәт һаҡлана. Алтынай буласаҡ ҡәйнәһе менән студент ваҡытта уҡ таныша. Йәйге ял ваҡытында бер төркөм студент Әбйәлил, Ейәнсура, Баймаҡ райондары буйлап концерт программаһы менән сәфәргә сыға. Буранғол ауылында сығыш яһағас, Шәһит барлыҡ дуҫтарын, улар араһында Алтынай ҙа була, үҙҙәренә сәй эсергә алып ҡайта. Ә буласаҡ ҡатыны итеп ул туғандары, ауылдағы дуҫтары менән өйләнешер йылды, май байрамдарына ауылға, Буранғолға ҡунаҡҡа алып ҡайтып таныштыра.\n– Ә үҙемдең танышыу тарихым ҡатмарлыраҡ килеп сыҡты, – тип хәтерләй Шәһит. – Уҡыған саҡта Алтынайҙы, капитан ҡыҙы, тип йөрөтә торғайныҡ, атаһы – отставкалағы хәрби кеше. Күҙ алдына етди, талапсан, хатта уҫал кеше булып килә, ҡыҙҙарын оҙата барам да подъездан уҡ кире борола инем. Бер барғанда атаһы килеп сыҡты ла, Алтынайға ҡарап: “Инәһеңме?” – тип һораны. Миңә ҡарап торҙо ла, ҡулын биреп күреште, таныштыҡ. Юл ыңғайы булдымы был, әллә ҡарап тороп юрамал сыҡтымы, һаман да сер булып ҡала. Ә ҡәйнәм, бер аҙ ваҡыт үткәс, сираттағы оҙата барған саҡта, сәй эсергә саҡырҙы. Бик йылы, үҙ итеп ҡаршы алды. Ул ваҡытта дөйөм ятаҡтың бәләкәй генә бүлмәһендә йәшәйҙәр ине, әммә һәр нәмә үҙ урынында, йыйнаҡ һәм бөхтә. Шунда уҡ буласаҡ кәләшемдең, әсәһенә оҡшаһа, уңған һәм эшлекле булырын күҙалланым. Ҡәйнәм менән ҡайнымдың ҡунаҡсыл булыуы оҡшай. Күп тапҡыр шундай күренешкә тап булғаным бар: ауылдан килгән кешеләр йыш осраҡта ике ҡатлы йорто булған туғанына түгел, ә бәләкәй генә бүлмәлә йәки фатирҙа йәшәгән киң күңеллеһенә бара. Ҡайным менән ҡәйнәм дә бына ошондай ҡотло һәм алсаҡ күңелле, оло йөрәкле булып ғүмер итә. Үҙҙәренең урынлы һәм аҡыллы кәңәштәре менән беҙгә лә ярҙам итергә тырышып торалар, аралашып матур ғүмер итәбеҙ. Был йәһәттән мин иң бәхетле кейәүҙәрҙең береһемен.\n– Бәхетле, мөхәббәтле тормошоғоҙҙоң сере нимәлә?\n– Ер шарында ете миллиард кеше йәшәй һәм уларҙың береһе лә бер-береһенә оҡшаш түгел. Һәм ошо оҡшаш булмаған кешеләрҙең икәүһе бергә донъя көтә башлаһа, төрлө хәлдәргә осрай. Һауыт-һаба ла шалтырай, сәскәле-кәнфитле мәлдәр ҙә була. Бер-береңде аңлап, юғары талаптар ҡуймайынса, мыжымай ғына йәшәһәң, бөтәһен дә үткәрергә була. Проблемалар, күңелһеҙ ваҡиғалар – быларҙың барыһы ла ваҡытлыса булған күренеш. Ә ғаилә, мөхәббәт, бер-береңә булған ихтирам, күңел яратҡан эш – бына былар инде мәңгелек ҡиммәттәр. Һәр бер көн менән ҡәнәғәт булып, киләсәккә яҡты өмөттәр менән йәшәргә тырышабыҙ. Бәхетле атай-әсәй булып, ижадтан, мөхәббәттән илһам алып йәшәргә лә йәшәргә яҙһын, Алла бирһә. Күп ғаиләлә ыҙғыш-талаш аҡса булмау арҡаһында барлыҡҡа килә, тип әйтәләр. Әгәр юрғаныңа ҡарап аяғыңды һуҙһаң, мөмкинлегеңә ҡарап йәшәһәң, был йәһәттән дә ауырлыҡ булмай. 25 мең һумлыҡ телефон алғы килә, әммә унһыҙ ҙа йәшәп була бит, биш меңлеген алһаҡ та ярай.\n– Ә шулай ҙа финанс ауырлыҡтарын нисек үткәрәһегеҙ?\n– Төп эштән тыш, төрлө сараларҙа ҡатнашабыҙ, концерттар алып барабыҙ. Туйҙарға, юбилейҙарға тамада итеп саҡырһалар, баш тартмайбыҙ. Күптән түгел Алтынай өҫтәмә һөнәр – керпек үҫтереү буйынса лицензия алды.\nБына шундай матур хыялдар менән йәшәй ижади ғаилә. Уларға йәшлек дәрте лә, мөхәббәт осҡондары ла хас. Ә ябай тамашасы уларҙы киләсәктә төрлө характерлы яңы ролдәр, моңло йырҙар аша күреп шатланыр.\nСығыу ваҡыты 10-07-2015, 16:15 | Ҡаранылар: 689\nБитараф ҡыҙ буласаҡ кәләшме? йәки Актер Руслан Хайсаров нисек ғаилә ҡорған?


Велосипед – Хәйбулланан Айтуғанға!\n5 Ғинуар 2019, 20:00\nБына, дуҫтар, өр-яңы йылда һеҙҙең менән тағы осраштыҡ. Беҙҙең менән бергә ҡалыуығыҙ өсөн ҙур рәхмәт!\nГәзитебеҙҙең хеҙмәткәрҙәре йырсы Искәндәр Ғәзизов менән бүләктәр отторғандан һуң.\n2019 йылға «Йәншишмә»гә яҙылыусылар араһында отош уйыны ойошторғайныҡ. Вәғәҙә иткәнебеҙсә, төп бүләк велосипед ине! Уны оторға теләп, квитанцияларын ебәреүселәр күп булды. Уйынды Хөсәйен Әхмәтов исемендәге Башҡорт дәүләт филармонияһы артисы, яратҡан йырсыбыҙ Искәндәр Ғәзизов менән бергә күңелле итеп үткәрҙек.\nВелосипедты кем отто, тиһегеҙме? Был бәхет Хәйбулла районы Әбеш ауылынан Мәҙинә Рәшитовағайылмайҙы! Ҡотлайбыҙ! Мәҙинә Нәсибулла ҡыҙы – урыҫ теле һәм әҙәбиәте уҡытыусыһы. «Йәншишмә»не ғаиләләре менән бергәләп уҡыйҙар икән. Ә велосипед уның VI синыфта белем алған Айтуған улына шәп Яңы йыл бүләге булды инде.\nОтошта бөтәһе 20 приз уйнатылды. Әлбиттә, «Йәншишмә»гә күпләп яҙылған мәктәптәрҙең бүләк отоуға өмөттәре ҙурыраҡ ине. Шулай итеп, ике кешелек туристик палаткалар Баймаҡ районы Татлыбай ауылынан Алһыу Ишмуллинаға һәм Дәүләкән районы Буранғол ауылынан Ринат Талиповҡа эләкте. Баймаҡ районы Кәрешкә ауылынан Ихсан Вәлишин менән Учалы районы Бәләкәй Ҡаҙаҡҡолдан Сөмбөл Йосопова тюбинг отто. Вәт шәп, ҡышҡы каникулда рәхәтләнеп шыуырға!\nӨфө ҡалаһынан Розалина Мусинаға поход өҫтәле сыҡты. Бүләктәр араһында 5 термос бар ине. Улар Стәрлетамаҡтан А. Моратовҡа, Өфө ҡалаһындағы Фатима Мостафина исемендәге 20-се башҡорт гимназияһынан Ирина Байгилдина менән Эвелина Ғәзизоваларға, Белорет районы Ғәбдөк ауылынан Нәркәс Әхмәтйәноваға, Әбйәлил районы Асҡар балалар йортона эләкте. Өфөнән Әлфиә Зәбдинова, Туймазынан Л. Харисова, Баймаҡ районы Кәрешкә ауылынан Сәлих Шәрәфетдинов термокөрөшкәле булды. Тағы селфи-таяҡтар отторҙоҡ. Улар иһә Өфөнән эстрада йондоҙо Нәркәс Сиражетдиноваға һәм Айбулат Яҡуповҡа, Бөрйән районы Килдеғол ауылынан Лиана Исхаҡоваға сыҡты. Өс дартс уйыны Бишбүләк районы Ҡаныҡай мәктәбенән Илсур Хөсәйеновҡа, Дүсән башланғыс мәктәбе уҡытыусыһы Йәмилә Насироваға, Баймаҡ районы Татлыбайҙан Камилла Йәнтүринаға булды.\nБүләк отҡан бөтә дуҫтарыбыҙҙы ла ҡотлайбыҙ. Шулай гәзитебеҙ ойошторған төрлө бәйгеләрҙә, уйындарҙа ҡатнашып тороғоҙ. «Йәншишмә» гәзите биттәрендә балаларҙың мәҡәлә, шиғыр, хикәйә, әкиәт, һүрәттәренә күп урын бирелә. Һеҙҙән хаттар көтөп ҡалабыҙ.


Төп ҡаҙаныштары – һөҙөмтәле хеҙмәт\n12 Февраль 2019, 14:03\nСуд приставтары хеҙмәтенең 2018 йылғы эшмәкәрлегенә йомғаҡ яһау буйынса киңәйтелгән оператив кәңәшмә уҙҙы.\nУның эшендә Мәсетле районы хакимиәте башлығы Әнис Әсәҙуллин, Мәсетле районы прокуроры Азамат Шәйбәков, Балаҡатай район-ара суды рәйесе Альберт Нәжипов, хөкөмдө башҡарыу федераль хеҙмәте идаралығының Дыуан филиалы өлкән инспекторы Владимир Редькин, Башҡортостан адвокаттар коллегияһының Мәсетле филиалы етәксеһе Фәнил Ғиниәтуллин, Рәсәй эске эштәр министрлығы Мәсетле районы буйынса бүлегенең участка уполномоченныйҙары һәм балиғ булмағандар эштәре буйынса бүлеге начальнигы Вадим Хәбибуллин һәм суд прис-тавтары бүлегенең шәхси сос-тавы ҡатнашты.\nСуд приставтары бүлеге начальнигы – өлкән суд приставы Илдар Шәйәхмәтов 2018 йылда башҡарылған эштәргә йомғаҡ менән сығыш яһаны. Уның әйтеүенсә, отчет осоронда суд приставтары судьялар-ҙың һәм башҡа суд процесында ҡатнашыусыларҙың хәүеф-һеҙлектәрен тәьмин итеүгә 601 заявканы үтәгән. Ҡулға алын-ған һәм арест һалынған милекте тартып алыу буйынса ғәмәлдәрҙе башҡарғанда суд прис-тавтары-башҡарыусыларҙың хәүефһеҙлеген тәьмин итеү буйынса 499 заявка үтәлгән. Тикшереп үткәреү режимын ғәмәлгә ашырғанда бысаҡтар, заточка, яныусан-тоҡаныусан предметтар асыҡланған. Ошо бар осраҡтар буйынса саралар күрелгән. 2018 йылда судтарҙа ғәҙәттән тыш хәлдәргә юл ҡуйылмаған. Суд приставтары-башҡарыусылар милеккә 171 арест башҡарған,1,5 меңдән ашыу осраҡта бурыслының йәшәгән урыны буйынса барған.\nЮХХДИ линияһы буйынса 1 млн 800 мең һумдан ашыу суммаға административ штраф түләттерелгән.\nБалиғ булмаған йәштәге балаларҙы ҡарауға алименттарҙы түләтеү тураһында 305 башҡарыу эше бар ине, 160 башҡарыу документы тамамланған, шул иҫәптән бурыслы 107 гражданды эшкә урынлаштырыуға бәйле. 10 бурыслыға ҡарата енәйәт эше ҡуҙғатылған. 2019 йылдың 1 ғинуарына ҡарата алимент түләтеү тураһында 145 башҡарыу эше бар.\n“Иҫерек водителдәр” категорияһы – уларҙы мәжбүри баш-ҡартыу 12 процентҡа кәме- гән. Милеккә арест һалыу буйынса 18 осраҡ, ситкә сығыуҙы сикләү һәм башҡа сикләүҙәргә бәйле 19 административ эш буйынса мәжбүр итеү саралары һөҙөмтәһендә 61 бурыслы штрафын түләгән, 21 осраҡ буйынса бурыс хеҙмәт хаҡынан тотоп ҡалына.\nБР буйынса Федераль суд приставтары хеҙмәте идаралығына коллекторҙар һәм кредит биреүселәрҙең граждан- дарҙың хоҡуҡтарын боҙоуҙары тураһында 2018 йыл башынан 359 мөрәжәғәт килде. Мәсетле районында ундай осраҡтар теркәлмәгән.\nӘйткәндәй, кисектерелгән бурысты ҡайтарыу менән шөғөлләнеүселәрҙең законһыҙ эш итеүҙәренә тарығандар Өфө ҡалаһы, Цюрупа урамы, 95 адресы буйынса Федераль суд приставтары хеҙмәтенең Баш-ҡортостан идаралығына мөрәжәғәт итә ала.\nҺөҙөмтәлелек күрһәткесе – 100%, оперативлыҡ – 100%, законлылыҡ 100% тәшкил итте. 2018 йыл йомғаҡтары буйынса Мәсетле районы суд приставтары бүлеге Башҡортостан Республикаһының 72 бүлеге араһында 33-сө урын биләй.


60(2011) » "Йәшлек" гәзите\nГазета "Йәшлек" » Облако тегов » 60(2011)\nРубрикалар // 2-08-2011, 12:49\n2 – РФ Һауа-десант ғәскәрҙәре көнө.\n6 – Ядро ҡоралын тыйыу өсөн халыҡ-ара хәрәкәт көнө.\n7 – Тимер юлсылар көнө....\nӘҙәбиәт // 2-08-2011, 12:47\nБер ҡарт үлер алдынан улын саҡырып ала ла:\n– Тиҙҙән икенсе донъяға күсәсәкмен. Шуның өсөн дә һинең бәхетле булыуыңды теләйем, – ти.\n– Атай, – ти улы, – бәхетле булыр өсөн нимә эшләргә кәрәк?\n– Донъя гиҙ, – тип яуаплай атаһы, – шунда һиңә бәхетте нисек табырға өйрәтерҙәр.\nҠарт үлә, ә улы юлға сыға. Бына ул бер йылғаға килеп етә. Яр буйында ас, бик ябыҡ ҡарт ат йөрөгәнен күрә....\nНовости / Спорт // 2-08-2011, 12:47\nБәлки, футбол иленә барып булыр\n2014 йылда Бразилияла буласаҡ футбол буйынса донъя беренселегенең йәрәбәһе үтте.\nРәсәй йыйылма командаһы, «Ғ» төркөмөнә эләгеп, чемпионатҡа путевка яулар өсөн Португалия, Израиль, Төньяҡ Ирландия, Әзербайжан һәм Люксембург футболсылары менән көс һынашасаҡ. Әлбиттә, Рәсәй өсөн был илдәр командаларының һәр береһе таныш. Һуңғыһы менән бигерәк тә йыш осрашабыҙ. Шул уҡ Израиль футболсылары ла беҙҙең егеттәргә бер ваҡыт ныҡлы дәрес үткәргәйне. Ғөмүмән, 2000 йылдан алып беҙҙең команда улар менән биш тапҡыр осрашып, өсәүһендә отолдо, тик берәүһендә генә еңеү Рәсәй яғында булды. Уйланырға урын бар. Төньяҡ Ирландия ла көсһөҙ дәғүәселәр иҫәбенә инмәй. Һәм бына иң төп дәғүәсе – Португалия. Уның менән Рәсәй уйынсыларының эштәре йүнләп бешкәне юҡ. Бешмәҫ тә инде, моғайын. Төркөмдә беренсе урын алырға хыялланмаһаҡ та, икенсегә сығырға өмөт бар. Әзербайжан командаһы менән бер тапҡыр ғына осрашып, еңеү беҙҙең яҡта булды....\nӘҙәбиәт / Юмор // 2-08-2011, 12:45\nБер ир баҡсалағы күрше ханыма:\n– Кисә һеҙҙең йырлағанығыҙҙы ишеттем, – ти.\n– Шулаймы ни, мин ваҡытты ғына үлтерҙем, – тип уңайһыҙлана ханым.\n– Һеҙ бик ҡурҡыныс ҡорал һайлағанһығыҙ, – тигән ир....\nБыуаттар төпкөлөндә ул беҙҙең тарих\nРубрикалар // 2-08-2011, 12:43\nБаймаҡ районының Икенсе Этҡол ауылы янында археологик ҡомартҡылар табылған\nИкенсе Этҡол ауылынан ике йылға – Таулы һәм Рәжәп аға. Ауыл осонда улар бергә ҡушыла һәм, Таулы исемен дауам итеп, 500 метр самаһы барғас, уға Сыбалайыр йылғаһы ҡушыла. Сыбалайырҙың Таулыға ҡойған еренән үрҙәрәк шәхси эшҡыуар Рәфит Вәлиевтың йәшелсә баҡсаһы урынлашҡан. Көҙгө уңыш йыйған ваҡытта унда көршәк ярсыҡтары табыла. Төрлө киҫәктәрҙе алып ҡарағас, уның аҡ, ҡыҙыл, ҡара балсыҡтан биҙәктәр менән һырлап эшләнгәнен күрҙек (беҙҙең төбәктә ҡара балсыҡ юҡ, ә боронғо гректарҙа барлығы тарихта билдәле). Шулай уҡ орсоҡ башына кейҙереп ҡуйыла торған түңәрәк аҡ таш, тире ҡырғыс һәм уҡ башағы яһай торған ҡалып таптык....\n«Ерҙән химияһыҙ ҙа уңыш алып була»\nРубрикалар // 2-08-2011, 12:42\nйәки Беҙҙе туйындырыусыға һаҡсыл ҡарайыҡ\nТап-таґа иген баѕыуындаѓы йєп-йєшел ‰ѕентелєр елєѕ ел ыњѓайына бє‰елє, сут та сут ниндєйґер љош моњ ћуґа. Бер яљта офољ ситендє тєбиѓєт љомартљыћы − Суљраљ сейєлеге, икенсе яѓында бер баѕыу булып ћап-ћары љандала ‰лєне йєйрєп ята. Урманлыљ эсендє тєбиѓєттє ћирєк осраѓан, «Љыґыл китап»ља индерелгєн дµр-дµр сєскє (пион уклоняющийся, марьин корень) ‰ѕє. Уѓа яљын ѓына ерґє Кавказ тољомло бал љорттары, єйтерћењ, уѕал уйлы кешелєрґєн ал сєскєне ћаљлай. Є урманды ‰ткєс, аљ љылѓанлы тауґар башлана. Тау башынан Воздвиженка ауылы, баѕыулыљтар к‰ренє, уњ яљта к‰гелйем к‰л тулљынлана....\nЯлған араҡы етештереүселәр тотолдо\nНовости // 2-08-2011, 12:41\nОшо көндәрҙә республиканың ойошҡан енәйәтселеккә ҡаршы көрәш бүлеге хеҙмәткәрҙәре законһыҙ рәүештә алкоголь продукцияһы етештергән төркөмдө ҡулға алған. Салауат ҡалаһындағы бер шәхси хужалыҡта тотош цех араҡы етештергән.\nПолиция хеҙмәткәрҙәре цехтан 500 шешә араҡы тапҡан, унда спиртлы шыйыҡса тултырылған пластик шешәләр ҙә бик күп тупланған булған. Енәйәтселәр араҡыны ҡойоу өсөн 462 йәшник быяла шешә лә әҙерләгән. Был шешәләргә Башҡортостандың алкоголь продукцияһы етештергән билдәле заводтарының тауар этикеткалары йәбештерелгән....\nДепутат – мутлашыусы?!\nНовости // 2-08-2011, 12:39\nБлаговещен районындағы бер ауыл биләмәһе депутаты мутлыҡта ғәйепләнә. 36 йәшлек ҡатын ауыл хужалығы кооперативы етәксеһе булып эшләгән.\nТикшереү буйынса шик аҫтына алыныусы, вазифаһын файҙаланып, 2010 йылдың октябрендә мал һанын арттырып яҙып, Ауыл хужалығы министрлығынан мал аҙығы өсөн субсидия биреүҙе һораған. Республика бюджетынан уға 220 мең һум аҡса бүленгән. Аҡсаны иһә рәйес үҙ кәрәк-ярағына тотонған. Әле был факт буйынса тикшереү дауам итә.\nНовости // 2-08-2011, 12:38\nБашҡортостандың Дәүләт Йыйылышы – Ҡоролтай депутаттары Татарстан депутаттары менән берлектә артабанғы хеҙмәттәшлек буйынса 2011 – 2013 йылдарға саралар планы төҙөгән....\nҠайҙа ял итергә?\nРубрикалар // 2-08-2011, 12:38\nИх, кешеләр, көтөп алған ял мәлдәре етеүен-етте, әммә Рәсәй халҡы барып ял итергә яратҡан урындарҙа бер ҙә тыныс түгел. Әллә диңгеҙ ярында йәшәгән халыҡ үҙе ҡыҙыу һәм бер ҙә генә һәүетемсә көн күрергә яратмай, әллә башҡа сәбәптәр бар... Һәр хәлдә, сумаҙандарыңды йыйыр алдынан «ете ҡат уйлап, бер ҡат киҫергә» тура килә....


Ҡырымда Ялта халыҡ-ара иҡтисади форумы үҙ эшен башланы // Иҡтисад | новости башинформ.рф\n13:50, 18 апреля 2019 Иҡтисад\nӨФӨ, 2019 йыл, 18 апрель. /«Башинформ» мәғлүмәт агентлығы, Азат Ғиззәтуллин/.\nБөгөн Ҡырым Республикаһында юбилейлы, V Ялта халыҡ-ара иҡтисади форумы башланды. Ойоштороусылар һүҙҙәренсә, сарала 100 илдән өс меңдән ашыу кеше ҡатнаша. Власть органдары вәкилдәре, эшҡыуарҙар, эксперттар, йәмәғәт эшмәкәрҙәре милли проекттарҙы тормошҡа ашырыу проблемаларын, аҙыҡ-түлек хәүефһеҙлеге, милли валюталарҙа иҫәпләшеүгә күсеү һәм халыҡ-ара хеҙмәттәшлекте киңәйтеү мәсьәләләрен тикшерә.\nБыйылғы форумдың төп темаһы — «Донъя. Рәсәй. Ҡырым. Яңы донъяуи ысынбарлыҡ». Бөтәһе 60-лаған сара уҙғарыу ҡаралған, шуларҙың 40-ҡа яҡыны — профилле секциялар. Ялта форумында ҡатнашыусыларға күләмле спорт күргәҙмәһе һәм мәҙәни программа тәҡдим ителә. Форумда тәүге тапҡыр «ТЭФИ-Капитал» премияһын тапшырыу тантанаһы була. Был — Рәсәй телевидениеһы академияһы һәм Ялта халыҡ-ара иҡтисади форумы булдырған яңы телевизион премия. Хәҙер йыл һайын Ялта форумында Ҡырымда эшҡыуарлыҡ үҫешен һәм бизнес-процестарҙы яҡтыртҡан иң яҡшы киң мәғлүмәт сараларын бүләкләү күҙаллана.\nБашҡортостан форумда айырым майҙансыҡ итеп күрһәтелгән. Бында гастрономик туризм, фермерҙарға ярҙам итеү һәм кооперацияны үҫтереү мәсьәләләрен тикшереү ҡаралған.\nИртәгә форумдың пленар ултырышында Башҡортостан Башлығы вазифаһын ваҡытлыса башҡарыусы Радий Хәбировтың сығыш яһауы көтөлә.\nТеги: иҡтисади форум, Ялта иҡтисади форумы


Руслан Мирсаяпов — Рәсәйҙең Азербайжандағы сауҙа вәкиллеге етәксеһе // Сәйәсәт | новости башинформ.рф\n16:01, 20 февраля 2020 Сәйәсәт\nРуслан Мирсаяпов Рәсәйҙең Азербайжандағы сауҙа вәкиле итеп тәғәйенләнде.\nРәсәй Федерацияһы Хөкүмәте бойороғо менән Башҡортостан Республикаһының Тышҡы иҡтисади бәйләнештәр буйынса дәүләт комитеты етәксеһе Руслан Мирсаяпов Рәсәйҙең Азербайжандағы сауҙа вәкиле вазифаһына тәғәйенләнде.\nЯңы эш урынында ул экспортер предприятиеларҙың эше өсөн яуап бирә.\nРуслан Мирсаяпов Рәсәй Федерацияһы Президенты патронажы ҡарамағындағы идара итеүсе кадрҙар резервына инә.\n2020 йылдың 18 февралендә ул Башҡортостандың Тышҡы иҡтисади бәйләнештәр буйынса дәүләт комитеты етәксеһе вазифаһынан бушатылды. Руслан Мирсаяпов 2017 йылдың декабрендә комитет етәксеһе итеп тәғәйенләнде, 2010 йылда ошо уҡ вазифаны биләне, тышҡы иҡтисади бәйләнештәр өлкәһендә 1998 йылдан алып эшләй.\nТеги: тәғәйенләүҙәр, тышҡы иҡтисади бәйләнештәр


Ҡоро ағастарҙы йыйырға ҡаршылыҡ юҡ\n25 Ғинуар 2019, 12:02\nҺуңғы ваҡытта халыҡ араһында тыуған һорауҙарҙы күҙ уңында тотоп, гәзит уҡыусыларға 2019 йылдың 1 ғинуарынан көсөнә ингән “РФ Урман кодексының 32-се статьяһына үҙгәрештәр индереү тураһында” Федераль законды ҡулланыу буйынса аңлатма биреүҙе кәрәк тип һанайым. Закон граждандарға үҙҙәренең шәхси ихтыяжы өсөн киҫкәләрҙе бушлай һәм рөхсәтһеҙ файҙаланырға мөмкинлек бирә.\nНимә ул киҫкә (валежник)? Ул – ел-дауыл, ҡар ауырлығы, ҡороу һәм төрлө сирҙәр арҡаһында ергә ҡолаған ағас. Уны алыу өсөн кемдән рөхсәт һорарға, тип ҡыҙыҡһыналар. Яуап: киҫкәне алыу өсөн бер кемдән дә рөхсәт кәрәкмәй.\nУрманға киҫкә алырға барғанда үҙең менән балта һәм бысҡы алып барырға мөмкинме, тиҙәр. Эйе, мөмкин. Бер ниндәй ҙә тыйыу юҡ. Сөнки ергә ҡолаған ағасты тейәп алыу өсөн уны өлөштәргә бүлергә кәрәк.\nКиҫкәне йылдың һәр миҙгелендә алырға мөмкин. Тик янғын хәүефе менән бәйле урмандарға махсус режим индерелгән ваҡытта ғына ярамай.\nКиҫкәне бөтөн урмандарҙа ла әҙерләргә мөмкин. Бары тик урман ҡырҡыу, алдан әҙерләнгән ағасты һаҡлауға һалыу урындарында ғына тыйыла.\nШуға иғтибарығыҙҙы йәлеп иткем килә, БР Урман хужалығы тарафынан 2018 йылдың 26 декабрендә үҙенең территориаль бүлексәләренә ебәрелгән хаты кире ҡағылды һәм ул ҡулланылырға тейеш түгел. Унда киҫкә алырға теләгәндә был хаҡта башта урман һаҡлау органдарына хәбәр итергә һәм киҫкә әҙерләү өсөн рөхсәт алырға кәрәклеге хаҡында һүҙ бара. Бөгөнгө көндә министрлыҡтарға законды ҡулланыу буйынса яңы хаттар ебәрелде. 12 ғинуарҙа БР Урман хужалығы министры һәм уның урынбаҫарҙары менән осрашыу ваҡытында үрҙәге мәсьәләләр килешелде.\nУрманға киҫкә әҙерләү өсөн барыусыларға үтенес: бер ниндәй сәбәп менән дә тере, үҫеп ултырған ағастарҙы һәм ҡыуаҡтарҙы рөхсәтһеҙ ҡырҡмағыҙ, урман үҫентеләренә зыян килтермәгеҙ.\nБарығыҙға ла мәғлүм, үҫеп ултырған ағастарҙы законһыҙ ҡырҡҡан өсөн административ яуаплылыҡ ҡаралған, айырым осраҡтарҙа, килтерелгән зыянға бәйле, енәйәт яуаплылығы ла ҡулланылыуы ихтимал. Йәнә йығылып ятҡан ағасты алғанда уның кипкән ботаҡтарын урманда ҡалдырмауығыҙҙы һорар инем, сөнки улар урманды бысратып ҡына ҡалмай, янғын хәүефе лә тыуҙыра.\nКиҫкә әҙерләү менән бәйле мәсьәләләр килеп тыуһа, миңә түбәндәге адрес буйынса хәбәр итеүегеҙҙе һорайым: Өфө ҡалаһы, Цюрупа урамы, 17.


Ауыл ерендә күпме аҡса эшләргә мөмкин? - GTRK.TV — Новости Уфы и РБ\n29 марта 2017 — 16:00 ГТРК «Башкортостан»\nҠариҙел районынан Өлфәт Ҡараматов әйтеүенсә, ялҡау булмаһаң ауылда ла лайыҡлы тормош көтөргә мөмкин. Эшҡыуар Өлфәт Ҡараматов цехында эшләнгән билмән бер ай эсендә һатылып бөтә. Бында шулай уҡ манты, төрлә кәтлит төрҙәре, быҡтырылған ит тә һатып алырға мөмкин. Цех хужаһы Өлфәт Ҡараматов өс йыл эсендә 50 квадрат метрлыҡ бинаны үҙ көсө менән төҙөп бөтә.Эшҡыуар тәүҙә ит һатыу менән генә шөғөлләнә. Бер урында ашамлыҡтар бешереү һәм һатыу уйы һуңғараҡ барлыҡҡа килде, ти ул. Ризыҡ төрҙәрен күбәйтеү өсөн ҡаҙы эшләп киптереү теләге лә уяна. Бының өсөн ул бер йыл эсендә бинаның икенсе ҡатын да күтәрә.Бында барлығы меңдән ашыу ҡаҙы. Улар һауа температураһына ҡарап 20-25 көн һаҡланырға тейеш. Һәр бер ҡаҙының ауырлығы яҙылған һәм ошо ауырлыҡҡа ҡарап уның хаҡы сығарыла.Бизнесты артабан үҫтереү теләге менән Өлфәт Ҡараматов район-ара эшҡыуарҙарға ярҙам итеү үҙәгенә мөрәжәғәт итә. Һатыу баҙарын киңәйтеү–был үҙәктең төп маҡсаты булып тора. Әлегә ойошма 30–ға яҡын эшҡыуар менән бәйләнештәр булдырған. Уларҙың һорауҙарына тулы яуап биреү өсөн аҙнаһына бер тапҡыр йыйылыш үткәрелә. Эшҡыуарлыҡ эше менән башҡа райондарҙан, мәҫәлән, Тәтешле, Балтас, Асҡындан да киләләр. Ауылда эшҡыуарлыҡ менән шөғөлләнеү күпкә отошлораҡ, ти йүнселдәр. Сөнки республикала ауылдарҙа үҙ эшен асырға теләгәндәргә лә хәҙер бөтә мөмкинлектәр тыуҙырылған.


Бер күҙеңдән шатлыҡ нуры һибелә, бер күҙеңдән ҡайнар йәш тама...\nҠыуаныслы ла, һағышлы ла байрам ул – Еңеү көнө. 1945 йылдың 9 майынан һуң ергә 73-сө тапҡыр килгән оло байрам әле лә үҙенең әһәмиәтен, көсөн юғалтмай. Арабыҙҙа һуғыш ветерандары кәмегән һайын Еңеүҙең баһаһы, киреһенсә, арта бара, уның донъя кимәлендә тотҡан урынын нығыраҡ аңлайбыҙ, ҡәҙерен нығыраҡ тоябыҙ төҫлө...\n9 май көнө райондың һәр бер ауылында үткән байрам тантаналары ошо хәҡиҡәтте тағы бер ҡат раҫланы. Бөйөк Ватан һуғышында фашист илбаҫарҙарын еңеүҙә илебеҙҙең, совет һалдатының ролен түбәнһетеп, кәмһетеп күрһәтергә маташыусылар Ер шарының төрлө төбәктәрендә табылып тороуға ҡарамаҫтан, Ватаныбыҙҙа был байрамға ҡарата ихтирам ҙур. Атай-олатайҙар рухы йәшәй, уларҙың батырлыҡтары, ҡаһарманлыҡтары өлгө булыуҙан туҡтамай.\nРайон үҙәгендәге тантаналар, йола буйынса, байрамда ҡатнашыусыларҙың район хәрби комиссариатының боронғо бинаһы эргәһенә колоннаға теҙелеүенән башланды. Хәрби музыка аҫтында колонна хәрәкәткә килә. Район үҙәгендәге бөтә хеҙмәт коллективтары вәкилдәренән, уҡыусыларҙан торған колонна һәләк булған яҡташтарыбыҙ хөрмәтенә ҡуйылған һәйкәлгә тиклем тантаналы марштар аҫтында барҙы.\nЯу яланында мәңгелеккә ятып ҡалғандар, ут эсенән иҫән сығып та тыныс тормошта яраларынан мәрхүм булғандар, ғүмере буйы үҙ йөрәктәрендә һуғыш күренештәрен йөрөткән сал сәсле яугирҙәр, гүйә, тағы сафҡа баҫты был көндө. Хәҙер инде халыҡ хәрәкәтенә әйләнгән “Үлемһеҙ полк” акцияһында район үҙәгенән генә 1600-ҙән ашыу кеше ҡатнашты. Унда йәштәр менән бер рәттән өлкәндәрҙе лә күрергә мөмкин ине.\nҺәр кем ҡартатаһы, атаһы, әсәһе төшөрөлгән портреттар менән сыҡҡан. Был көндө бөтәһен дә һуғыш ветерандарына булған хөрмәт берләштерҙе.\nБөйөк Ватан һуғышында Еңеүҙең 73 йыллығына арналған митингыла сығыш яһау өсөн һүҙ район ветерандар советы рәйесе Н.И.Булавинаға бирелде.\nНадежда Ивановна: “Бөйөк Еңеү байрамы беҙҙең барыбыҙ өсөн дә ҡәҙерле байрам. Шатлыҡлы ла, шул уҡ ваҡытта күп юғалтыуҙар һағышы менән һуғарылған байрам. Был көндө беҙ ошо бәхетле Бөйөк Еңеү көнөн бүләк итеп, батырҙарса һәләк булғандарға, һуғыш яланында ятып ҡалғандарға һәм әлеге көндә лә беҙҙең менән бергә булған ветерандарыбыҙға оло рәхмәтебеҙҙе еткерәбеҙ”, – тине.\nУнан һуң митингыла ҡатнашыусылар Бөйөк Еңеүгә лайыҡлы өлөш индергән яугир яҡташтарыбыҙҙы бер минут тын тороп иҫкә алды һәм обелискыға сәскәләр һалды.\nАртабан байрам тантанаһы үҙәк майҙанда дауам итте. Унда йыйылыусыларҙы район хакимиәте башлығы И.Л.Фәтҡуллин ҡотланы.\n“Бөгөн илебеҙ иң яҡты һәм хөрмәтле байрам – Еңеү көнөн билдәләй. Тарихыбыҙҙа 9 Май көнө – рәсәйлеләрҙең һәр ғаиләһе өсөн изге көн булараҡ билдәләнә. Ул – хәрби дан һәм патриотизм, фронт батырлығы һәм хеҙмәт ҡаһарманлығы өлгөһө. Ваҡыт үтеү менән халҡыбыҙҙың батырлығы сағыулығын юғалтмай, киреһенсә, был көн беҙҙән ни тиклем алыҫайған һайын, беҙ уның бөйөклөгөн аңлай барабыҙ”.\nБөгөнгө көндә районда бер һуғыш ветераны һәм 250-нән ашыу тыл хеҙмәтсәне йәшәй. Байрам айҡанлы һәр ветеран Бөйөк Еңеүҙең 73 йыллығы айҡанлы Башҡортостан Башлығы Р.З.Хәмитовтан, район хакимиәте башлығы И.Л.Фәтҡуллиндан ҡотлау открыткалары алды.\nҮҙәк майҙанда район халҡы Еңеү көнө символы – һалдат бутҡаһы, бер телем ҡара икмәк һәм ҡара сәйҙән ауыҙ итте. Фронт кухняһын, йылдағыса, Йылайыр коррекция интернат-мәктәбе хеҙмәткәрҙәре әҙерләгән ине. Байрам сараһы район ял һәм мәҙәниәт үҙәге хеҙмәткәрҙәре әҙерләгән бай йөкмәткеле концерт менән тамамланды. Көндөң икенсе яртыһында үҙәк майҙанда спорт саралары, концерт булды. Шунда уҡ, йылдағыса, хәҙер инде матур йолаға әүерелгән “Хәтер майшәме” акцияһы үтте. Сара фейерверк менән тамамланды.


Инфоурок / Воспитательная работа / Конспекты / Сценарий КВН"Башкирской юниор лиги"\nИҫке Мөхәмәт урта мәктәбенең “Өстармаҡ” шаяндар һәм тапҡырҙар төркөмөнөң сығышы.\n-Луиза нимә әллә һин үҙеңдең ҡайҙа килгәнеңде оноттоңмы? Беҙ сәләм тапшырыуына түгел,ә КВН-ға килгәнбеҙ.\n-Ярай,ярай миңә Илһам........\n-Эй аллам,былтыр КВН-дан ҡайтҡандан бирле шул Илһам,Илһам тинең инде.\n-Наҙгөл Илһам ул дәрт килде тигәнем.\n(мөйөштә ултырған ҡасаҡты күреп ҡалалар.Отбивка -Витас ).\nГөлсибәр: (музыка А-ты такой)\nӘ һин шундай һаҡалдыҡай матур.\nНаҙгөл:-Һин кем,әллә берәй ҡайҙан ҡасып килеүсеме?\nАйбулат:-Я бежать из страны.Я отчутить незабываемый ветчатлений.А главное я встретить в России любовь.\nГөлсибәр:-Ә-ә бына беҙгә һеҙҙең Европаға күпләп сығыуғыҙҙы, тиҙ арала Германиянан да етешлерәк йәшәүебеҙ менән вәғәҙә итәләр.\nЛуиза:-Ярай,шундай позитивный булғас,бына һиңә микрофон и давай- рули.\n-КВН-да уйнаған өсөн нимә була?\n-О-о-о былтыр КВН-да уйнап йылына 4 тапҡыр ҡулыбыҙҙы ҡыҫып грамота бирҙеләр,етмәһә 5 йылдан ғына вәғәҙә ителгән күпергә лә аҡса табылды. Так-что көлөп врагов не наживешь.\n-Спорт буйынса йәштәр комитеты Мөхәмәт мәктәбенең волейбол командаһына, КВН-да еңеп ҡайтҡан осраҡта, Мораҡта үтәсәк волейбол ярыштарында туфли кейеп уйнарға рөхсәт бирәсәк(спорт кейеме бейек үксәле туфли кейгән ҡыҙ сыға)\n-Яңы ғына үткән уҡытыусылар көнөндә уҡыу йорттарының береһендә яңғыраған ҡотлау.\n-Ҡәҙерле Ғилем Ғилемович! Һеҙҙе профессиональ байрамығыҙ менән ҡотлайбыҙ! Оҙон ғүмерле,шат күңелле булығыҙ! Хәҙер тапшырасаҡ йырыбыҙ һеҙҙең байрам кәйефен тағы ла күтәреберәк ебәрһен.\nРишүәт биреп,ҡалып булмай,\nБер көн,беләм килер әжәл.\nЯрҙамыма мохтаж булып.\nКемдер ҡалыр-шуныһы йәл.....\nҺәр ҡыҙҙың хыялы принц табыу.\nГөлсибәр: Ә һеҙ беләһегеҙме минең егет Итальянец.Ул-ул.Италияның атҡаҙанған-ташҡаҙанған повары,етмәһә Бэнки машинаһында елдерә.Бына уның ярышта алған кубогы(үбә кубокты)\nНаҙгөл: Ә бына минеке билдәле баскетболист.Үҙе лә баскетбол тубы кеүек түңәрәк кенә,йыш ҡына туп менән бутайҙар.Но нисауа бирешерлек түгел.өйрәнгән.\nЛуиза:- Ә минеке ауылдың билдәле һауынсыһы.Ат һымаҡ көслө,һыйыр һымаҡ-яй.Шуның өсөн дә бар ҡыҙҙар уны ярата.Ә күкрәген уның (егет костюмын аса,унда һауыу аппарат)биҙәй,ә алтын миҙалдар миндә.\nНаҙгөл:-Көймә,дуҫҡай.Оҙаҡламай ауылдағы һыйырҙарҙы ла яңы закон буйынса ҡыҫҡартасаҡтар,уларға ла оказывается сокращение,оптимизация еле килеп бәрелгән.\nТуҡта ямғыр, туҡта ямғыр\nМәктәпте бит,һыу баҫты бит.\n-Нимә, ҡулсатырыңды ингәндә ҡалдырып булманымы?Етмәһә йырлап инеп киләһең.\n-Өйрәнелгән инде,быйыл бит туҡтауһыҙ ямғырҙар яуып ошолай йөрөргә тура килде,\n-Беҙҙең яҡта ҡуртымға урман ,берҙә булмаһа Әй буйының ҡомон алалар,ә беҙҙең мәктәп күл эҙләй.\nУл күл мотлаҡ ата ҡамышҡа бай булһын,бына ошондай(ҡамыш күрһәтә)\n-Әллә мәктәбегеҙ балыҡ үрсетергә уйлаймы.\n-Юҡ,беҙҙең мәктәп киләһе йәй ошо ҡамыш менән мәктәптең башын ябасаҡ.\n-Ә өҫтәгеләр нимә вәғәҙә итәләр\nЯңы заман әбейҙәре тормошонан\nАяҡ аҫтында әйләнә бар донъя\nҠайҙа ҡарама яңы технология.\nХәҙерге заман әбейҙәре бер ни менән ҡалышмай,әйҙәгеҙ уларҙың буш ваҡыттарын нисек үткәреүҙәрен ҡарайыҡ.\nИке әбей ултыра намаҙ уҡый.(Ейәндәр сыға).\n-Өләсәйҙәр бушамай,намаҙ ваҡыты икән. (Ейәндәр сығып китә)Әбейҙәр йәшереп ҡуйылған планшеттарын алалар.\nНаҙгөл: Бына әхирәт мин кисә интернетта соҡоноп ултырғанда,бер ҡарт миңә йөрәктәр ҡуя.Үҙе нишауа ғына, текә бабай.\nГөлсибәр:-Эй, әхирәткәйем ярайҙа Себерҙән ҡайтып бабайың үҙеңдең битеңә лайк ҡуймаһа. Минең дә текә булмаһалар ҙа бабайҙарым бар.Береһе үҙен Әпсен-төпсөн тип таныштырғаны, һәләк крутой йырын ебәрҙе,баклажан тураһында.(көй Лада-седан әбейҙәр бейей)\nУҡытыусы:Бөгөн мин һеҙгә донъя экономикаһының глобализацияһын аңлатам.\nБына уҡыусылар,күҙ алдына килтерең,беҙҙең илдә балсыҡтан һыҙғыртҡыстар етештерәләр-ти.Һуңынан ошо һыҙғыртҡыстарҙы Монголияға һарыҡ көтөүселәренә ебәрәләр,ә көтөүселөр һарыҡ үрсетеп тире алалар һәм тирене эшкәртеү өсөн оҙаталар...\nУҡытыусы:Юҡ шул.Бына шунда инде ул глобализацияң мәғәнәһе.Улар ошо тиреләрҙе Грецияға оҙаталар һәм бына тигән күн етештерәләр һәм ошо күндәрҙе.....\nУҡыусы:-Беҙҙең илгә ебәрәләр.\nУҡытыусы:-Беҙгә түгел шул.Күндәрҙе Францияға оҙаталар,унда иң шәп модельерҙар бик шәп итеп тундар тегәләр һәм .....\nУҡытыусы:-Нимә һин Наҙгөл, беҙгә лә беҙгә тип тик ултыраһың.Һеҙҙең бер ҙә глобаль уйлау һәләтегеҙ юҡ.Беҙҙә һәр ваҡыт үҙ-үҙеңде яратыу һәм шикләнеү -европаса,ә аң һәм ҡылыҡ-азиаттарса .Ул тундарҙы Америкаға оҙаталар һәм Нью-Йорк магазиндарында һаталар.\nУҡыусы:- Ә беҙгә.\nУҡытыусы:- Ә, беҙгә әлбиттә ,тағы ла Белорусияянан һыҙғыртҡыстар өсөн балсыҡ ебәрәләр.\nУҡыусы:-Ә-ә-ә,бына хәҙер шылды тимәк Рәсәйҙә аҡса түләп уҡыйһың,дауаланаһың һәм бушҡа эшләйһең.\nХөрмәтле тамашасылар! Гран-при йәки 1-се урын булмаһа ла КВН-да күтәрелгән хәл итә алмаҫлыҡ эштәребеҙ,киләһе КВН уйындарына тиклем ҡолаҡтан-ҡолаҡҡа ишетелеп ғәмәлгә ашыр тип ышанабыҙ.


Заканчивается прием заявок на участие в конкурсе башкирской и татарской песни «Идель»\n«Иҙел» башҡорт һәм татар йыры конкурсында ҡатнашыуға ғаризалар ҡабул итеү тамамлана\n«Иҙел» башҡорт һәм татар йыры конкурсында ҡатнашыуға ғаризалар ҡабул итеү тамамлана. Конкурста юғары һәм урта махсус уҡыу йорттарын тамамлаусылар, шулай уҡ студенттар ҡатнаша ала. Башҡорт йәки татар телендә йырлау мотлаҡ.\nҠатнашыусылар «Иҙел» фестивале лауреаты исемен алыу өсөн «Башҡорт халыҡ йыры», «Татар халыҡ йыры», «Автор-башҡарыусы», «Башҡорт эстрада йыры», «Татар эстрада йыры», «Академик йыр», «Балалар номинацияһы» номинацияларында көс һынаша.\nПроекттың координаторы Диана Байтурина хәбәр итеүенсә, ойоштороу комитетына Рәсәй төбәктәренән, шул иҫәптән Ҡырым Республикаһынан, Азербайжандан, Ҡытайҙан ғаризалар килгән дә инде.\nКонкурстың өсөнсө туры 15 октябрҙә «Башҡортостан» дәүләт концерт залында уҙа. Икенсе көндө ошонда уҡ танылған артистар һәм фестиваль еңеүселәре ҡатнашлығында гала-концерт була.\nБыйыл конкурста ҡатнашыуға ғаризалар ҡабул итеү 31 октябрҙә тамамлана.Тулыраҡ мәғлүмәтте idel-festival.ru сайтында, шулай уҡ vk.com/idelfestival төркөмөндә табырға мөмкин. Ғариза ебәреү һәм ҡыҙыҡһындырған һорау биреү өсөн электрон адрес: idelfestival@gmail.com.


«Киске Өфө» гәзитенең сайты - №35, 29 август - 4 сентябрь, 2020 - Информационные страницы\n№35, 29 август - 4 сентябрь, 2020\nЗАТОНДА БАР БЕР МӘКТӘП...\nӨфө ҡалаһының Затон биҫтәһендә 1966 йылда 75 кешене йәлеп итеп асылған Әҙеһәм Исҡужин исемендәге 9-сы балалар музыка мәктәбендә хәҙер, өс ҡатлы өр-яңы бинаға күскәс, 550 уҡыусы музыкаль белем аласаҡ.\nМузыка мәктәбендә әлеге көндә фортепиано, халыҡ инструменттары, оркестр, теоретик фәндәр, башланғыс эстетик үҫеш бүлектәре эшләй. Уҡыусылар оло теләк менән фортепиано, скрипка, виолончель, домра, баян, аккордеон, гатара, ҡурай, думбыра, ҡыл-ҡубыҙ, кларнет, гобой, флейта, саксофон, вокал, синтезатор үҙләштерә. Был һөнәрҙәргә 6 йәш тә 6 айҙан алып 9 йәшкә тиклемге балалар ҡабул ителә. Шулай уҡ "Хореография ижады", "Рәссам" бүлегенең 5 йыллыҡ уҡытыу программаһы бар.\nДанлыҡлы ҡурайсы, педагог Әҙеһәм Исҡужин исемен йөрөткән мәктәптә һәр һөнәри йүнәлеш буйынса ансамблдәр ойошторолған. Улар араһында 2018 йылда "Халыҡ ансамбле" тигән маҡтаулы дәрәжәгә лайыҡ булған Заһир Шәғәрғазин етәкселегендәге "Тамъян" башҡорт халыҡ инструменттары ансамбле - мәктәп ғорурлығы. Ул Башҡортостан мәктәптәрендә эшләгән бындай ансамблдәр араһында ошондай юғары исемгә лайыҡ булған берҙән-бер коллектив. Мәктәп директоры Әхиәт Ғәйетбаев әйтеүенсә, теоретик фәндәрҙе лә уҡыусылар теләп өйрәнә, бигерәк тә башҡорт музыкаһы дәресендә халыҡ фольклоры, башҡорт халыҡ уйын ҡоралдары яңғырашы, башҡорт композиторҙары ижады менән танышыу ҙур ҡыҙыҡһыныу уята. Ҡыҫҡаһы, был музыка мәктәбендә Башҡортостандың данын арттырыр таланттар уҡый һәм уларҙа ҙур сәхнәләрҙе яулар ҡанаттар үҫтергән оҫта педагогтар эшләй.\nПредприятиеның яңы етәкселәре был эштең күп сығымлы булыуын, сеймалды һыуһыҙландырыуҙың ҡиммәткә төшөүен күҙҙә тотоп, башҡа эзбиз ятҡылыҡтары эҙләүҙе талап иткән. Уларҙың талабына яуап итеп, предприятиеға башҡа ятҡылыҡтар тәҡдим ителгән, ләкин БСК етәкселеге уларҙың алыҫлығын сәбәп итеп, бер вариантты ла ҡабул итмәгән\nКомпания тарафынан эшләп алынған аҡсалар үҫешкә инвестицияланмай тиерлек, төбәктә ҡалмай. Былтыр, 45 миллиард һумлыҡ дөйөм төшөм алынһа ла, инвестиция маҡсаттарына 2,5 миллиард һум ғына бүленгән. Аҡсалар ҡайҙа? Офшорҙарҙа. 2018 йылда дивиденд 12,3 миллиард һум булған - был саф табыштан 106 процент тәшкил итә.\n1 сентябрҙә Белем көнөнә арналған тантаналы сарала бөтә уҡыусылар ҙа ҡатнаша алмай. Традицион байрам тик беренсе синыф уҡыусылары һәм сығарылыш 9-сы, 11-се синыфтар өсөн генә үткәрелә.\nБашҡорттар үҙҙәренең үҙаллы ханлыҡтарын иғлан итә, Күсем хан тоҡомонан булған Көсөк хан, Морат хан, Ибраһим хан, Ырыҫмөхәммәт хандар Башҡорт иле хакимдары итеп таныла.\nҺөҙөмтәлә үҙ ауылында ҡот таба алмағандар күпләп сит-ят тарафтарға китә. Һис сер түгелдер: Башҡортостанда бөгөн бер ниндәй ҙә интенсив урбанизация юҡ, уны күптән инде "интенсив вахтовизация" алыштырҙы.\nДоң-доң-доң! Бығаса күҙҙәрен дә асырға йыбанып ятҡан Дим йылмая-йылмая ҡорғанын асты. Тик тәҙрә аша Гөл нуры түгел, полиция машинаһының мигалка нуры күҙгә салынды.\nСкандинавса атлау менән шөғөлләнгәндә организмдың 90 процент мускулдары хәрәкәткә килә, һөҙөмтәлә кеше остеохондроздан, сколиоздан, үпкә сирҙәренән, һимереүҙән, ревматоид артриттан арына.\nӨләсәйем йыш ҡына: "Беҙҙән һыу ҙа ҡасыр инде. Алтын тапап, һыу эҙләрҙәр, тип яҙылған анауы минең ҡалын китабымда", - ти торғайны. Ул үҙе бер класс та уҡымаһа ла, ғәрәпсә, башҡортса уҡый белә ине.


“Йыйын” һүҙендә ҙур мәғәнә бар | Всемирный курултай башкир\n“Йыйын” һүҙендә ҙур мәғәнә бар\nPosted on 10.04.2019 by Айгуль\tLeave a comment\nАныҡ тәҡдимдәрҙе көйләргә кәрәк.\nДәүләкән районы – башҡорт күпләп йәшәгән төбәктәрҙең береһе. Йылға буйҙарын, күлдәрҙе үҙ иткән ата-бабаларыбыҙҙың Мең, Табын, Ҡаңны ырыуы, хатта меңдәр араһында таралған Юрмый ырыуы вәкилдәре лә йәшәй был ерҙә. Шуға ла төбәктә үтәсәк ҡоролтайға 300-гә яҡын делегат саҡырылғайны, район мәҙәниәт йорто халыҡ менән тулды, тиһәк тә була: 252 делегат сараны үҙ күҙҙәре менән күҙәтте.\nУртаҡ беҙҙең мәсьәләләр\nСараны асып, район хакимиәте башлығы урынбаҫары, Дәүләкән районы ҡоролтайы рәйесе Зиннур Ғайсин атҡарылған эштәр менән таныштырҙы, киләсәккә пландар хаҡында ла әйтеп үтте, шул уҡ ваҡытта килеп тыуған проблемаларҙы ла билдәләне. Әлеге лә баяғы башҡорт ҡоролтайҙарындағы тел мәсьәләһе ул. Йәшерәк быуын балаларына ата-бабалар телен өйрәтеүҙән баш тарта. Йәнә лә йылдың-йылы ауылдарҙа, ҡалаларҙа балалар һаны кәмей. Бер көн килеп уҡытырға кеше ҡалмауы ла ихтимал.\nЗиннур Нурғәли улы үҙенең “Дәүләкән районы ҡоролтай башҡарма комитеты тарафынан 2016 –2019 йылдарҙа башҡарылған эштәрҙе йомғаҡлау” тип аталған сығышында төбәктә йәштәр өсөн саралар әүҙем ойошторолоуын, урындағы эшҡыуарҙарҙың ярҙамға килергә әҙер тороуын хуплап телгә алды. Бынан бер нисә йыл элек мәғрифәтсе, шағир, I Бөтә Рәсәй мосолмандар съезында ҡатнашҡан Сафуан Яҡшығоловтың исемен мәңгеләштереү эштәренең әүҙемләшеүен әйтте. Яңы Яппар зыяратында шағирҙың ҡәбер ташын яңыртыу, былтыр китабын сығарыу халыҡ тарафынан да йылы ҡабул ителеүен билдәләне. Был эштә әүҙемлек күрһәткән Ҡырҡөйлө-мең башҡорттарының ҡор башы Филүс Хәлиуллинға, шулай уҡ башҡорт телен уҡытыу эшен алып барған уҡытыусыларға рәхмәт белдерҙе. Ата-әсәләр менән тағы ла әүҙемерәк эш алып барыу зарурлығын билдәләне.\nБөтә донъя башҡорттары ҡоролтайы аппараты етәксеhе Заһир Ишкин үҙ сығышын Бөтә донъя башҡорттары ҡоролтайының эшмәкәрлеге менән таныштырып, V ҡоролтай алдынан Башҡорт халҡының үҫеш стратегияһын булдырыу, унда һәр башҡорттоң ҡатнашыу хоҡуғы булыуы тураһында әйтте. “Халыҡ көсөн – халыҡ өсөн” тигән лозунг менән барған эштәр милләттең киләсәген хәстәрләп, төп йүнәлештәрҙе билдәләү өсөн башҡарыла. Заман етеҙ тиҙлек менән алға елә, шуға күрә ошо аттан төшөп ҡалмау өсөн, башҡорт халҡы, үҙ яҙмышын үҙ ҡулына алып, үҙе хәл итергә тейеш киләсәк көнөн. Бының өсөн, әлбиттә, яңы фекерҙәр, яңы алымдар кәрәк. “Ата-бабаларыбыҙ йолаларына тоғро ҡалып, беҙ милләтебеҙ асылын һаҡлап ҡалырға, шул уҡ ваҡытта заман талаптарына ла яуап бирә алырлыҡ ғәмәлдәр башҡарырға бурыслыбыҙ!” – тине Заһир Закир улы.\nДәүләкән район советы секретары вазифаһын ваҡытлыса башҡарыусы, Дәүләкән районы башҡорттары ҡоролтайының башҡарма комитеты ағзаһы Рәмзиә Әминева сарала ҡатнашыусыларҙы район етәкселеге менән берлектә эшләргә, шулай уҡ милләт мәнфәғәтенә ҡағылышлы мәсьәләләрҙә тартынып тормай мөрәжәғәт итергә саҡырҙы.\nДәүләкән лицей-интернатының башҡорт теле һәм әҙәбиәте уҡытыусыһы Гөлсәсәк Шәрипова “Милли мөхиттә милли аң тәрбиәләү” тигән сығышында ошо ерлектә башҡорт телен һәм әҙәбиәтен өйрәнеү өсөн ниндәй шарттар тыуҙырылған, ниндәй проблемалар тороуы хаҡында әйтергә тырышты. Һәр хәлдә, шуныһы асыҡ билдәле: районда етәкселек тарафынан туған телде өйрәнеүгә ҡаршылыҡ юҡ, бары тик ата-әсәләрҙең тырышлығы, ниәте кәрәк. Мәктәп директорҙарына бәйле күп нәмә, шуға күрә улар “телде өйрәнеү әллә ни мөһим түгел, яҙмағыҙ ғариза” тип тора икән, туп-тура Башҡорт ҡоролтайына мөрәжәғәт итергә кәрәк. Башҡорт халҡының мәнфәғәтен ҡайғыртҡан берҙән-бер ойошма был. Һәр төбәктә сығыш яһағанда әйткән һүҙҙәрҙе яңынан ҡабатлайбыҙ: зарланыуҙан туҡтап, аныҡ эштәр менән алға атларға, ғәмәлдәрҙе аныҡ тәҡдимдәр менән көйләргә кәрәк!\nДәүләкән районы хакимиәтенең мәҙәниәт бүлеге начальнигы Рәфис Әхмәтрәхимов үҙенең “Райондағы милли-мәҙәни уңыштар һәм ынтылыштар” тигән сығышында төбәктә уҙған милли саралар хаҡында һөйләне. Уңыштар бар, Аллаға шөкөр, етерлек, күҙгә күренеп тора. Башҡортостан автономияһының 100 йыллығына арналған сарала Дәүләкәндең “Әхирәттәр” төркөмө ана нисек сығыш яһаны “Арғымаҡ” этнорок төркөмө менән! Байрам концертының милли, йәнле, халыҡсан, яңы һулышлы сығышы булды ул!\n“Башҡорт ауылдарының киләсәге бармы?”\nҠырҡөйлө-мең ырыуы башҡорттарының ҡор башы Филүс Хәлиуллин сығышын шулай атаны. Шунда уҡ үҙе яуап биреп тә ҡуйҙы: “Бар!” Әлбиттә, милләтебеҙҙә Филүс һымаҡ ир-егеттәребеҙ күберәк булһа, халҡыбыҙҙың киләсәге бар: маҡсатлы, эшлекле, алға ынтылышлы, килеп тыуған проблемаларға хәләл ғәмәле менән яуап биргән ир-егеттәр һәр заманда милләт тотҡаһы булған. Шуны ғына ла миҫал итеп әйтеп китергә була: Ҡырҡөйлө-мең башҡорттары йыйыны ла бит бары тик уйын-көлкөгә ҡоролмаған. Унда йыйылған халыҡ төрлө сараларҙа ҡатнаша, шәжәрәләрен өйрәнеп, күргәҙмәләр ойоштора, китаптар сығара, йыл әйләнәһенә барған сараларҙың еңеүселәре менән таныша, дини, мәҙәни йолаларҙың тергеҙелеүе шаһиты була. Бөгөн Ҡырҡөйлө-мең башҡорттары Ҡәнзәфәр бейҙең исемен мәңгеләштереү идеяһы менән яна. Уның ятҡан урыны ла билдәле хәҙер, әммә ҡәбер ташын нығытып, оло юлдан үтеп барған кешеләр инеп доға ҡылыр урын эшләү мөһим. Ҙур ниәттәр менән янып йөрөй Филүс Хәлиуллин, уны Яңы Яппар ауылына юл һалыу мәсьәләһе лә борсой. Был хаҡта район хакимиәтендә беләләр, яҡын йылдарҙа проблема ыңғай хәл ителер тигән өмөт бар. Нимә генә тимә, нисәмә район йыйылып сара үткәргән төбәк бит ул Яңы Яппар ауылы. Унда юлдың яҡшы булыуы шарт!\nДәүләкән районы башҡорт ҡатын-ҡыҙҙар комитеты рәйесе, Дәүләкән ҡалаһының 3-сө башҡорт гимназияһы директоры Рәйлә Дәүләтова үҙенең сығышын “Башҡорт ҡатын-ҡыҙҙары йәмғиәте төбәк ойошмаһының Дәүләкән бүлексәһе эшмәкәрлеге” тип атаған, әммә күберәк Башҡортостандың Башҡорт ҡатын-ҡыҙҙары ойошмаһы сараларынан отчет биреүгә арнаны. Уныһы ла кәрәк, бәлки, залда ултырғандарға төп сараларҙың нисек уҙыуы ҡыҙыҡтыр, Дәүләкән районы ҡоролтайына бәйле төбәктә башҡорт ҡатындарының эшмәкәрлеге нисек? Моғайын, киләсәктә был хаҡта ла фекер алышырбыҙ, сөнки, белеүемсә, тыуған районымда ҡатын-ҡыҙҙар хәрәкәте бар. Милли кейемдәр тегеү, йолаларҙы тергеҙеү, саралар уҙғарыу эштәре алып барыла.\nБөтә Рәсәй Йәштәр ҡоролтайының Дәүләкән районы бүлексәһе рәйесе Илмир Әхмәтйәнов үҙенең “Йәштәр араһында тәрбиәүи-әхлаҡ йүнәлешендәге саралар” тигән сығышында дини саралар тураһында һөйләне. Дәүләкән еренең Ярыштауҙа Мөхәммәт ғәләйһис-сәләм сәхәбәләренең береһе Усмандың ерләнеүе, ата-бабаларыбыҙ Зәйнулла ишан күрһәткән юлдан барыуы тураһында әйтте. Ул шулай уҡ республика кимәлендә үткән дини байрамдарҙа, Зәйнулла ишанға арналған сараларҙа Дәүләкән районы йәштәренең әүҙем ҡатнашыуын билдәләне.\nСара аҙағында V Бөтә донъя башҡорттары ҡоролтайына делегаттар һайланды – Дәүләкән районынан улар дүрт кеше буласаҡ. Республика етәкселеге талабына яуап биреп, урта, йәш быуын вәкилдәренә өҫтөнлөк бирелде. Бөгөнгө ҡоролтайҙар ултырышы шуның менән дә айырыла: бында халыҡ хәбәр һатырға түгел, ә эше менән халыҡ мәнфәғәтен ҡайғыртҡан шәхестәргә ышанысын белдерер, милләткә файҙалы эштәр атҡарыр өсөн йыйыла.\nШулай уҡ сара һуңында Дәүләкән районы башҡорттары ҡоролтайының башҡарма комитетына яңы ағзалар һайланды. Бынан һуң 17 кеше төбәктең милли ойошмаһында торасаҡ. Зиннур Ғайсин үҙ теләге менән етәксе вазифаһынан баш тартты һәм урынына Ғәрифулла Ҡотлоғәлләмовты тәҡдим итте. Ҡоролтай ағзалары бер тауыштан уның кандидатураһын раҫланы. Әлбиттә, һуңғы йылдарҙа Зиннур Нурғәли улы етәкселегендәге район ҡоролтайы байтаҡ эш башҡарып, халыҡ араһында ҙур абруй ҡаҙанғайны, шуға күрә шәхсән уның был вазифанан китеүенә ҡаршылар ҙа булды. Әммә ул ҡоролтай ағзаһы булып ҡала, шуға күрә ярҙамынан ташламаҫҡа вәғәҙә бирҙе.\nЗиннур Нурғәли улын район халҡы бик ихтирам итә. Юҡҡа ғына сара барышында уға күп һорауҙар менән мөрәжәғәт итмәнеләр. Ул Көрмәнкәй клубын йүнәтеү мәсьәләһен хәл итергә ярҙам итәсәген белдерҙе. Шулай уҡ Башҡорт дәүләт университетына, М. Аҡмулла исемендәге Башҡорт дәүләт педагогия университетына башҡорт теле һәм әҙәбиәте уҡытыусылары талап ителеүе хаҡында хат менән мөрәжәғәт итергә йыйыныуы тураһында хәбәр итте. Ҡаҙырғол ауылында ла обелиск емерелгән. “Бында мәсьәләләрҙе хәл итеү юлдары бер нисә. “Урындағы башланғыстарға булышлыҡ итеү” программаһы аша, халыҡтан аҡса йыйып, район ҡаҙнаһынан бүлеп проблеманы хәл итеү юлдарын эҙләрбеҙ!” – тине ул. Шулай уҡ Иҫке Мерәҫ, Яппар-Йәнбәк, Мерәҫ ауылдарына шоссе юлды йүнәтеү хәстәрлеген дә күрәсәктәр районда.\nХалыҡтың йәшәйешен яҡшыртыу юлдарын эҙләгән, уларҙың тауышын ишеткән етәкселәр эшләй Дәүләкән районында, шуға күрә яҡшыға өмөт итәйек, үҙебеҙ ҙә ҡул ҡаушырып ултырмайыҡ, яҡташтар!\n« Ишембайҙар шәхестәрен онотмай\nКүгәрсен башҡорттары: Ҡоролтайға ҡот ҡайтһын »


Республика район-ҡалаларында мәктәпкәсә учреждениеларҙы төҙөкләндереү һәм яңыларын һалыуға иғтибар ҙур\nИлеш районында яңы балалар баҡсаһы сафҡа ингергә торһа, Мәләүез районының Тамъян ауылында мәктәпкәсә учреждениеға нигеҙ һалынды.\nБиш ҡыҙ бала тәрбиәләүсе Филиә һәм Таһир Ғәләүетдиновтар Мәләүез районының Тамъян ауылында яңы йорт һалып сығырға йыйына. Ғәләүетдиновтарҙың әлеге йәшәгән йорто ҡыҫынҡы. Бында улар ғаиләләре ишәйгәс, дөйөм ятаҡтан күскән. Шулай ҙа, әлеге торлаҡ майҙаны ла ятаҡ бүлмәһенән айырылмай. Яңыраҡ күп балалы ғаиләгә төҙөлөш өсөн яңы ер участкаһы бүленгән.\nАлһыу, Гөлназ, Ләйсән, Гөлнара һәм кескәй Зәлиә - ата-әсәһенең иң оло шатлығы. Ғаилә йорт төҙөгән Тамъян ауылында яңы балалар баҡсаһына ла нигеҙ һалыныуы ғаилә өсөн айырыуса ҡыуаныс.\nМәләүездән 5 саҡрым алыҫлыҡта урынлашҡан Тамъян ауылы тиҙҙән ысын мәғәнәһендә йәштәр биҫтәһенә әүереләсәк. Бында йәш һәм күп балалы ғаиләләргә ер бүленә.\nҮрге Йәркәй ауылының икенсе балалар баҡсаһы 120 урынға иҫәпләнгән. Төҙөлөш-монтаж эштәре, коммуникация үткәреү бер минутҡа ла тынмай. Сөнки беренсе сентябргә эште тамамларға ниәтләйҙәр. Яңы балалар баҡсаһының асылыуы төбәктәге сиратты бер аҙға кәметер тип күҙаллана.\nӨлкнәдәр балар баҡсаһына исем дә уйлап тапҡан. «Йәйғор» балалар баҡсаһының эсен дә тышын да исемен есеменә тап килтереп сағыу төҫтәргә мансырға уйлайҙар.\nҺуңғы ике йылда районда дәүләт ярҙамы менән бик күп мәктәпкәсә учреждениелар төҙөкләндерелгән, капиталь ремонт эштәре башҡарылған. Илеш районы үҙәгендә генә өр-яңынан төҙөлгән икенсе балалар баҡсаһы сафҡа инергә тора. Бина төҙөлөш тармағының заманса алымдарын ҡулланыуы менән дә ҡиммәтле. Әле бер, әле икенсе төбәктә мәктәпкәсә учреждениеларҙың ҡалҡып тороуы демографик хәлде яҡшыртыуға ла ыңғай йоғонто яһай.